open-index/open-wikipedia-markdown huggingface dataset:
ಪೊಂಜೊವುಲೆನ ಕ್ರಿಕೆಟ್

ಸುರುತ್ತ **ಪೊಂಜೊವುಲೆನ ಕ್ರಿಕೆಟ್**  ೨೬ ನೇ ಜುಲೈ ೧೯೪೫ ಡ್ ಇಂಗ್ಲೆಂಡ್‌ಡ್ ನಡತ್ತ್ಂಡ್.

## ಇತಿಹಾಸೊ
೧೮೮೭ ನೇ ಇಸವಿಡ್ ಸುರುತ್ತ ಪೊಂಜೊವುಲೆನ ಕ್ರಿಕೆಟ್ ಕ್ಲಬ್ **ಯೋರ್ಕ್ ಶೈರ್** ಡ್ ಆತಿನಿ ಪನ್ಪಿನೆಕ್ಕ್ ಉಲ್ಲೇಕ ತಿಕ್ಕುಂಡು. ಉಂದೆತ್ತ ಪುದರ್ **ವೈಟ್ ಹೀಥರ್ ಕ್ಲಬ್** ಪಂಡ್ದ್ ಇತ್ತಂಡ್. ಆಸ್ಟ್ರೇಲಿಯಾಡ್ ಪೊಂಜೊವುಲೆನ ಕ್ರಿಕೆಟ್ ಗೊಬ್ಬು ೧೯೮೪ಟ್ ಆಂಡ್, ದಕ್ಷಿಣ ಆಫ್ರಿಕಡ್ **ಪಯೊನೀಯರ್‌ಸ್** ಕ್ರಿಕೆಟ್ ಕ್ಲಬ್ ಪನ್ಪಿನ ಇತ್ತ್ ಂಡ್. ಕೆನಡೊದುಲಾ ಪೊಂಜೊವುಲೆನ ಕ್ರಿಕೆಟ್ ತಂಡ ಇತ್ತಂಡ್.
೧೯೫೮ ಡ್,  ಸುರು ಆಯಿನ ಅಂತರಾಷ್ಟ್ರೀಯ ಪೊಂಜೊವುಲೆನ ಕ್ರಿಕೆಟ್ ಕೌನ್ಸಿಲ್, ೨೦೦೫ ನೇ ಇಸವಿಡ್ ಅಂತರಾಷ್ಟ್ರೀಯ ಕ್ರಿಕೆಟ್ ಕೌನ್ಸಿಲ್(ICC) ದೊಟ್ಟುಗು ವಿಲೀನ ಆಂಡ್.

## ಭಾರತೊದ ಕ್ರಿಕೆಟ್ ತಂಡ
ಭಾರತ ೧೯೭೬ ಟ್ ವೆಸ್ಠ್ ಇಂಡೀಸ್‌‌ದ ಒಟ್ಟುಗು ಸುರುತ ಟೆಸ್ಟ್ ಕ್ರಿಕೆಟ್ ಗೊಬ್ಬುಂಡು. ೧೯೭೮ ಟ್ ಅತಿಥೇಯ ರಾಷ್ಟ್ರ ಆದ್ ಸುರುತ್ತ ಅಂತರಾಷ್ಟ್ರೀಯ ಒಂಜಿ ದಿನತ ಕ್ರಿಕೆಟ್ ಗೊಬ್ಬುಂಡು. ಭಾರತದ ತಂಡ ಮೂಜಿ ಸರ್ತಿ ವಿಶ್ವಕಪ್ಪ್‌ದ ಫೈನಲ್‌ಗ್ ಬಯ್‌ದ್ಂಡ್. ಮಿಥಾಲಿ ರಾಜ್ ಭಾರತ ತಂಡದ ನಾಯಕಿ ಆದ್ ಮಸ್ತ್ ಸಮಯ ಇತ್ತೆರ್.

೨೦೨೧ ಟ್ ರಮೇಶ್ ಪವಾರ್ ಭಾರತೊದ ತಂಡದ ಮುಖ್ಯ ಕೋಚ್ ಆದ್ ನೇಮಕ ಆಪೆರ್

## ಪೊಂಜೊವುಲೆನೆ ಕ್ರಿಕೆಟ್ ವಿಶ‍್ವಕಪ್
## ಕಡೆತ ಪಂದ್ಯ

## ಐಸಿಸಿ ಪೊಂಜೊವುಲೆನ ವಿಶ್ವಕಪ್ ಟಿ ೨೦
## ಸಾರಾಂಶ

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಮಂಥರೆ

**ಮಂಥರೆ** ರಾಮಾಯಣದ ಒಂಜಿ ವಿಶೇಷ ಪಾತ್ರ. ರಾಮಾಯಣೊಡು ಅಲೆನ್‌ ಕುರೂಪಿನಂಚ ವರ್ಣಿಸಾದ್ ಉಂಡು. ಅವಿವಾಹಿತೆ ಆಯಿನ ಆಲ್ ಕೈಕೇಯಿನ ನಂಬುಗಸ್ತ ಸೇವಕಿ, ಸಖಿ. ಕುವೆಂಪು ಅರೆನ **ರಾಮಾಯಣದರ್ಶನಂ** ಕೃತಿಟ್ ಮಂಥರೆನ ಪಾತ್ರನ್ *ಕರುಣಾಳು ಮಂಥರೆ* ಪಂಡ್‌ದ್ ಲೆತ್ತ್‌ದೆರ್. ಅರೆನ ಪ್ರಕಾರ ಮಂಥರೆ ಇಜ್ಜಿಂದ್ ಅಂಡ ರಾಮನ ವ್ಯಕ್ತಿತ್ವ ನಾಡ್‌ದದ್ಯಂತ ಪ್ರಜ್ವಲಿಸುನ ಅವಕಾಶನೇ ಇಜ್ಜಾಂಡ್.

## ಪರಿಚಯ
* ಮಂಥರೆ ಅಯೋಧ್ಯೆದ ರಾಜೆ ದಶರಥನ ಮೂಜನೆತ ಬುಡೆದಿ ಕೈಕೇಯಿನ ಸೇವಕಿಯಾದ್ ಇತ್ತಲ್. ಮದಿಮೆ ಆವಂದಿನ ಅಲೆನ ಮನಸ್ಸ್‌ಡ್‍ಲಾ ಮಾತೃಸೆಲೆ ಜಿನುಗೊಂದು ಇತ್ತ್ಂಡ್. ಆಂಡ ಕೈಕೇಯಿನ್ ಹೊರತ್ ಪಡಿಸಾದ್ ಬೇತೆ ವಾ ರಾಣಿಯೆರ್‌ಲಾ ಅಲೆನ ಕೈಕ್ ಅಕುಲೆನ ಜೋಕುಲೆನ್ ಗೊಬ್ಬೆರೆ ಕೋರೊಂದು ಇಜ್ಜಾಂಡ್. ಅಂಚಾದ್ ಅಲೆಗ್ ಯಾನೇ ಬುಲೆಪಾಯಿನ ಕೈಕೇಯಿನ ಮಗೆ ಭರತನ ಮಿತ್ತ್ ಅಪರಿಮಿತವಾಯಿನ ಪ್ರೀತಿ. 
* ಆಂಡ ಒರ ಬಾಲಕೆ ರಾಮೆ ಆಗಸದ ಚಂದ್ರೆ ಬೋಡು ಪಂದ್ ಹಠ ಮಲ್ತ್‌ದ್ ಬುಲಿಪುನಗ, ಅಂತಃಪುರದ ವಾ ರಾಣಿಯೆರೆನ ಕೈಟ್‌ಲಾ ಬಾಲಕೆ ರಾಮನ್ ಸಂಭಾಳಿಸಾಯೆರೆ ಆಪುಜಿ. ಆಕಸ್ಮಿಕವಾದ್ ಅಡೆಗ್ ಬತ್ತ್‌ನ ಮಂಥರೆ, ರಾಮನ್ ಓಲೈಸಾದ್, ಮಲ್ಲ ಹರಿವಾಣೊಡು ಪನ್ನೀರ್‌ನ್ ಕನಪಾದ್, ಆಕಾಶದ ಚಂದ್ರನ ಎದುರಾದ್ ಹರಿವಾಣೊನು ದೀಪಲ್‍. 
* ಅಪಗ ಹರಿವಾಣದ ಪನ್ನೀರ್‌ದ ಉಳಯಿ ಚಂದ್ರಬಿಂಬ ಒಡಮೂಡುಂಡು. ಅಪಗ ಮಂಥರೆ ರಾಮನ್ ಲೆತ್ತ್‌ದ್ ನಿನ್ನ ಚಂದ್ರನ್ ಭೂಮಿಗ್ ಕನತ್ತ್‌ದೆ, ನನ ಗೊಬ್ಬುಲಾ ಪೋಲ ಪಂದ್ ಪನ್ನಗ ಬಾಲ ರಾಮೆ ಬುಲಿಪುನೆನ್ ಉಂತಾದ್ ಕಿಲಕಿಲ ಪಂದ್ ತೆಲಿಪೆರೆ ಸುರು ಮಲ್ಪುವೆ. ಬೇತೆ ರಾಣಿಯೆರ್ ಮಂಥರೆಗ್ ಮಲ್ತ್‌ನ ತಾರತಮ್ಯರ್ದ್ ಮಂಥರೆ ಅಕುಲೆನ ಬಗೆಟ್ಟ್ ದ್ವೇಷದ ಭಾವೊನು ತಾಳುಬಲ್. ಉಂದು ರಾಮನ ಮಿತ್ತ್ ವ್ಯತಿರಿಕ್ತ ಪರಿಣಾಮೊನು ಬೀರುಂಡು.

## ರಾಮನ್ ಕಾಡಿಗ್ ಕಡಪುಡುನವುಲು ಪ್ರಮುಖ ಪಾತ್ರವಾದ್
ಶ್ರೀರಾಮ ಪ್ರಾಪ್ತ ವಯಸ್ಕೆ ಆದ್, ಮದಿಮೆ ಆದ್ ಯುವರಾಜೆ ಆದ್ ಪಟ್ಟಾಭಿಷಿಕ್ತ ಆಪುನ ಸುದ್ದಿ ಕೇಂಡ್‌ದ್‍ ತೆರಿನ ಮಂಥರೆ, ತನ್ನ ಪ್ರಿಯ ರಾಣಿ ಕೈಕೇಯಿನ ಮಗೆ ಭರತನೇ ಯುವರಾಜೆ ಆವೊಡು ಪಂಡ್‌ದ್‍ ಆಶಿಸಾದ್, ಕೈಕೇಯಿನ ಮನಸ್ಸ್‌ನ್ ಹಾಳ್ ಮಲ್ತ್‌ದ್, ಅಯೋಧ್ಯೆದ ಸಿಂಹಾಸನೊಗು ರಾಮನ ಬದಲ್ ಕೈಕೇಯಿನ ಮಗೆ ಆಯಿನ ಭರತೆನೇ ಪಟ್ಟ ಏರೊಡು ಪಂದ್ ದಶರಥನ್ ಒತ್ತಾಯ ಮಲ್ಪೆರೆ ಪ್ರೇರೇಪಿಸುವಲ್. ಉಂದು ದುಂಬುಗು ರಾಮಾಯಣದ ಮಾತ ಕತೆಕುಲಾ ಮೂಲ ಆಂಡ್‍. ರಾಮೆ ರಾವಣನ್ ಸಂಹರಿಸಾದ್ ಲಂಕೆರ್ದ್ ಪಿರ ಬನ್ನಗ ಎಚ್ಚ ಸಂತೋಸುಪಟ್ಟ್‌ನಾಲ್ ಪಂಡ ಮಂಥರೆ ಪಂಡ್‌ದ್ ಕುವೆಂಪು ಅರೆನ "ರಾಮಾಯಣದರ್ಶನಂ" ಕೃತಿಟ್ಟ್ ಪಂತೆರ್.

## ಉಲ್ಲೇಕೊಲು

	
ವರ್ಗೊ:ರಾಮಾಯಣದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಕೈಕೇಯಿ

**ಕೈಕೇಯಿ** ಕೇಕಯ ದೇಶದ ರಾಜಕುಮಾರಿ. ಪುರಾಣ ಕತೆಕುಲೆಡ್ ಬರ್ಪುನ ಮಹಿಳಾ ಪಾತ್ರ. ರಾಮಾಯಣ ಕತೆಟ್ಟ್ ದಶರಥ ಮಹಾರಾಜನ ಮೂಜನೇ ಬುಡೆದಿ. ದಶರಥಗ್ ಕೌಸಲ್ಯೆ ಬುಕ್ಕೊ ಸುಮಿತ್ರೆ ಪನ್ಪುನ ಒರಿನ ರಡ್ಡ್ ಜನ ಬುಡೆದಿನಕುಲು ಉಲ್ಲೆರ್. ಕೈಕೇಯಿಯ ಮೂಜನೆತಾಲ್.

## ಸುರುತ ಜೀವನ
ಕೈಕೇಯಿ ಕೇಕೆಯ ದೇಶದ ಅಶ್ವಪತಿ ರಾಜನ ಮಗಳ್. ಏಳ್ ಜನ ಅಣ್ಣನಕುಲೆನ ನಡುಟು ಬುಳೆಯಿನ ಪೊಣ್ಣುಮಗಳ್. ಆಣ್ ಜೋಕುಲೆನ ನಡುಟು ಬುಲೆಯಿನ ಮೋಲು ಸುಂದರಿಯಾದ್ ಇತ್ತ್ಂಡಲಾ ಪೊಣ್ಣನ ನಾಜೂಕುತನೊರ್ದು ಆಣನ ಒರಟುತನೊನು ಬುಲೆಪಾವೊಂದು ಇತ್ತಲ್. ಎಲ್ಲಿರ್ದ್‍ಲಾ ಮೋಲೆಗ್‌ ಯುದ್ಧಕಲೆಟ್ಟ್ ಆಸಕ್ತಿ. ಕತ್ತಿವರಸೆ, ಧನುರ್ವಿದ್ಯೆಡ್ ಕೈಕೇಯಿ ನಿಷ್ಣಾತೆ ಆದ್ ಇತ್ತಲ್. ಆಲ್ ಬಾರೀ ಎಡ್ಡೆ ಸಾರಥಿ. ಯುದ್ಧಕಲೆಟ್ಟ್ ಏತ್ ಪರಿಣಿತೆನೋ ಆತೇ ಹಠಮಾರಿಲಾ ಆದ್ ಇತ್ತಲ್. ತಾನ್ ಪಂಡ್‍ನವು ಶತಾಯ ಗತಾಯ ಆವೊಡೇ ಪನ್ಪುನ ಹಠ ಆಲೆಡ ಇತ್ತ್ಂಡ್. ಅಪ್ಪೆ ಇಜ್ಜಂದಿ ಅಲೆನ್ ಅಂತಃಪುರದ ದಾಸಿ ಮಂಥರೆನೇ ಪೋಷಣೆ ಮಲ್ತ್‌ನಾಲ್ ಅಂಚಾದ್ ಮಂಥರೆಗ್ ಮೋಲೆಡ ಬಾರೀ ಸಲುಗೆ ಬುಕ್ಕೊ ಕೈಕೇಯಿಗ್ ಮಂಥರೆಡಲಾ ಅಪ್ಪೆನಾತೇ ಮಮತೆ.

## ದಶರಥನೊಟ್ಟುಗುದ ಮದಿಮೆ
ಅಶ್ವಪತಿ ಮಹಾರಾಜೆ ಒರ ಓವ್ವೊ ಯುದ್ಧಗ್ ದಶರಥನ ಸಹಾಯ ಕೇನುವೆ. ಅಪಗ ಯುದ್ಧಭೂಮಿಡ್ ದಶರಥಗ್ ಕೈಕೇಯಿ ಸಹಾಯಕಲಾದ್ ಉಪ್ಪುವಲ್. ಯುದ್ಧಕಲೆಟ್ ಮೋಲೆನ ನಿಪುಣತೆನ್ ಮೆಚ್ಚಿನ ದಶರಥೆ ಮೋಲೆನ್ ತನ್ನ ರಾಣಿಯಾದ್ ಮಲ್ತೊನುವೆ. ದಶರಥಗ್ ಅಪಗನೆ ಕೌಸಲ್ಯೆ ಬುಕ್ಕೊ ಸುಮಿತ್ರೆ ಪನ್ಪುನ ರಡ್ಡ್ ಜನ ರಾಣಿನಕುಲು ಉಪ್ಪುವೆರ್. ಕೈಕೇಯಿ ಮೂಜನೆತಾಲ್ ಆಪಲ್. ಕೈಕೇಯಿನ ಒಟ್ಟುಗು ಅಲೆನ ಸಾಂಕನದ ಅಪ್ಪೆ ಆಯಿನ ಮಂಥರೆಲಾ ಅಯೋಧ್ಯೆಗ್ ಬರ್ಪಲ್.

## ದಶರಥರ್ದ್ ವರ
ಶಂಬರಾಸುರೆ ಪನ್ಪುನ ರಕ್ಕಸೆ, ದಶರಥಗ್‌ಲಾ ದೇವತೆಲೆನ ರಾಜೆ ದೇವೇಂದ್ರಗ್‌ಲಾ ಶತ್ರುವಾದ್ ಉಪ್ಪುವೆ. ಇಂಬ್ಯನ್ ಸಂಹಾರ ಮಲ್ಪೆರೆ ದೇವೇಂದ್ರೆ ದಶರಥನ ಸಹಾಯ ಕೇನುವೆ. ದಶರಥನ ಒಟ್ಟುಗು ಯುದ್ಧೊಗು ಕೈಕೇಯಿಲಾ ಪಿದಡುವಲ್. ಯುದ್ಧೊಡು ಕೈಕೇಯಿ ದಶರಥನ ರಥೊಕ್ಕು ಸಾರಥಿಯಾದ್ ಉಪ್ಪುವಲ್. ಬಾರೀ ತೀವ್ರವಾಯಿನ ಯುದ್ಧ ನಡಪುಂಡು. ಯುದ್ಧೊಡು ಶಂಬರಾಸುರನ ಬಾಣೊಲೆರ್ದ್‌ ಗಾಯ ಆಯಿನ ದಶರಥೆ ಎಚ್ಚರ ತತ್ತ್‌ದ್ ಬೂರುವೆ. ಕೈಕೇಯಿ ಜಾಣತನೊರ್ದು ರಥೊನು ಸುರಕ್ಷಿತವಾಇನ ಜಾಗೆಗ್ ಕೊಂಡೊದು ಗಾಯೊಲೆರ್ದ್‌ ಖತಿ ಆದ್ ಇತ್ತ್‌ನ ದಶರಥನ್ ಶೈತ್ಯೋಪಚಾರೊರ್ದು ಉಪಚಾರ ಮಲ್ಪುವಲ್. ಎಚ್ಚರ ಆಯಿನ ದಶರಥೆ ಕೈಕೇಯಿನ ಧೈರ್ಯ, ಸ್ಥೈರ್ಯೊಲೆನ್ ಮೆಚ್ಚಿದ್ ಆಲೆಗ್ ರಡ್ಡ್ ವರಕುಲೆನ್ ಕೊರ್ಪೆ. ಆಂಡ ಕೈಕೇಯಿ ಆಪಗ ಆ ರಡ್ಡ್ ವರಕುಲೆನ್ ಉಪಯೋಗಿಸಾವಂದೆ ಎಂಕ್ ಬೋಡಾನಗ ದೆತೊನುವೆ ಪಂದ್ ಪನ್ಪಲ್. ಏಪ ಅಗತ್ಯ ಬೂರುಂಡು ಅಪಗ ಕೇಂಡ್‌ದ್ ವರಕುಲೆನ ಉಪಯೋಗ ಪಡೆವೊನೊಲಿ ಪಂದ್ ದಶರಥೆ ವಚನ ಕೊರ್ಪೆ.

## ಮಂಥರೆನ ಕುಪಿತ ಭೋದನೆ
ಕಾಲಾನಂತರೊಡು ದಶರಥಗ್‌ ಕೌಸಲ್ಯೆರ್ದ್ ರಾಮೆ, ಸುಮಿತ್ರೆರ್ದ್ ಲಕ್ಷ್ಮಣೆ ಶತ್ರುಘ್ನೆ ಕೈಕೇಯಿರ್ದ್ ಭರತೆ ಪುಟ್ಟುವೆರ್. ಜೋಕುಲು ಪ್ರಾಪ್ತವಯಸ್ಕೆರಾನಗ ಅಕುಲೆಗ್ ವಿದೇಹ ರಾಜ್ಯದ ಜನಕ ಮಹಾರಾಜನ ಜೋಕುಲಾಯಿನ ಸೀತೆ, ಊರ್ಮಿಳೆ, ಮಾಂಡವಿ, ಶ್ರುತಕೀರ್ತಿನಕುಲೆನ ಒಟ್ಟುಗು ಮದಿಮೆ ಆಪುಂಡು. ದಶರಥೆ, ತನ್ನ ಹಿರಿಯ ಮಗೆ ರಾಮಗ್ ಪಟ್ಟಾಭಿಷೇಕ ಮಲ್ಪೆರೆ ಯೋಚನೆ ಮಲ್ಪುವೆ. ಉಂದೆನ್ ತೆರಿನ ಮಂಥರೆ ಕೈಕೇಯಿಗ್ ಆಲ್ ರಾಜನ ಕೈಯಿರ್ದ್ ಪಡೆದಿತ್ತ್‌ನ ವರಕುಲೆನ್ ನೆಂಪು ಮಲ್ತ್‌ದ್ ಇತ್ತೆ ಆ ವರಕುಲೆನ್ ತನ್ನ ಸ್ವಾರ್ಥೊಗಾದ್ ಕೇನೆರೆ ಪ್ರೇರೇಪನೆ ಕೊರ್ಪಲ್. ಅಂಚನೆ ಕೈಕೇಯಿ ದಶರಥಡ ರಾಮೆ ಪದಿನಾಲ್ಕ್ ವರ್ಸೊ ಕಾಡ್‌ಗ್‌ ಪೋವೊಡು ಪಂದ್, ಎನ್ನ ಮಗೆ ಭರತಗ್ ಪಟ್ಟಾಭಿಷೇಕ ಮಲ್ಪೊಡು ಪಂದ್ ಆಗ್ರಹ ಮಲ್ಪುವಲ್. ವಚನ ಭ್ರಷ್ಟೆ ಆಯೆರೆ ಇಚ್ಛೆಯಿಜ್ಜಂದಿ ರಾಜೆ ರಾಮನ್ ಕಾಡ್‍ಗ್ ಕಡಪುಡುದ್ ಅವ್ವೇ ಕೊರಗ್‌ಡ್ ತೀರ್‌ದ್ ಪೋಪೆ.

## ಪಿದಯಿದ ಸಂಪರ್ಕೊಲು
* Kaikeyi story

## ಉಲ್ಲೇಕೊಲು

ವರ್ಗೊ:ರಾಮಾಯಣದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಚೈತ್ರ ಶೆಟ್ಟಿ

ಕರಾವಳಿದ ನಾಟಕ ರಂಗೊಡು ಮಿಂಚಿದಿನ ಪ್ರತಿಭೆ. ಕೆಲವು ಸಿನೆಮೊಡುಲಾ ನಟನೆ ಮಲ್ದೆರ್.

## ವೈಯಕ್ತಿಕ ವಿವರೊ
ಚೈತ್ರ ಶೆಟ್ಟಿ ಮೇರ್ ೧೯೮೯, ಏಪ್ರಿಲ್ ೬ ಕ್ಕ್, ಕುಡ್ಲಡ್ ಪುಟ್ಟದಿನಾರ್. ಜೈ ಶಂಕರ್ ಶೆಟ್ಟಿ ಬುಕ್ಕೊ ಮಾಲತಿ ಶೆಟ್ಟಿ ಮೆರೆನ ಮಗಲ್. ಮೆರೆನ ಮೆಗ್ದಿ ಲಕ್ಷ್ಯ ಶೆಟ್ಟಿ ಲಾ ಸಿನಿಮಾಲೆಡು ನಟನೆ ಮಲ್ದೆರ್. ಕೆಲವು ಸಮಯ ಬೊಂಬಾಯಿದ ಶಾಲೆಡ್ ಕಲ್ತ್‌ದೆರ್. ಕುಡ್ಲಗ್ ಬತ್ತಿಬುಕ್ಕೊ ಎಂ ಆರ್ ಪಿ ಲ್ ಶಾಲೆದ ವಿದ್ಯಾರ್ಥಿನಿ ಆಯಿನ ಮೆರೆಗ್ ಎಲ್ಲಿಡೇ ನಾಟಕೊಲೆಡ್ ಮಸ್ತ್ ಆಸಕ್ತಿ ಇತ್ತ್ಂಡ್. ಬಾಲ್ಯೊಡೇ ಅಮ್ಮೆರೆನ್ ಕಳೆಯೊಂದಿನಡ್ದಾತ್ರ ಶಿಕ್ಷಣ ಮುಂದುವರೆಸರೆ ಮೆರೆಗ್ ಆತಿಜಿ.  ೧೩ನೇ ವರ್ಷೊಡ್ದೇ ರಂಗಭೂಮಿಡ್ ಸಕ್ರಿಯವಾದಿತ್ತಿನ ಮೇರ್, ನಡುಟ್ ತನ್ನ ವ್ರತ್ತಿ ಜೀವನೊಗಾತ್ರ ದುಬೈಡ್ ಒಂತೆ ವರ್ಷ ಉಪ್ಪುವೆರ್. ನಟನೆದ ತುಡಿತೊಡ್ದಾತ್ರ ದುಬೈಡ್ದ್ ಪಿರ ಬತ್ತಿನ ಮೇರ್, ಅನುಪಮ್ ಖೇರ್ ಮೆರೆನ **ಆಕ್ಟರ್ ಪ್ರಿಪೇರ್** ಡ್ ಡಿಪ್ಲೊಮ ತರಬೇತಿ ಪಡೆಯೆರ್. ಆರ್ ಅವುಲ್ ಮಲ್ದಿನ ಪೂವಮ್ಮ ಪನ್ಪಿನ ಪಾತ್ರದ ನಟನೆ ಗಮನಾರ್ಹವಾಯಿನ,

## ರಂಗ ಭೂಮಿಗ್ ಪ್ರವೇಶ
೧೩ನೇ ವರ್ಷ ಪ್ರಾಯೊಡು, **ಬಲೇ ಚಾ ಪರ್ಕ** ತಂಡದ ಮೂಲಕ ರಂಗ ಭೂಮಿಗ್ ಪ್ರವೇಶ ಮಲ್ತೆರ್. ಶ್ರೀ ದೇವದಾಸ್ ಕಾಪಿಕಾಡ್ ಮೆರೆನ **ತೆಲಿಕೆದ ಬರ್ಸೊಡು** ಪನ್ಪಿನ ನಾಟಕ, ಚೈತ್ರ ಶೆಟ್ಟಿ ಮೆರೆನ ಸುರುತ್ತ ನಾಟಕ. **ನಮ್ಮ ಕಾವೇರಿ** ಪನ್ಪಿನ  ನಾಟಕೊದ ಕಾವೇರಿ ಪಾತ್ರ ಮಸ್ತ್ ಪ್ರಸಿದ್ಧ ವಾಯಿನ. ಶ್ರೀ ವಿಜಯ ಕುಮಾರ್ ಕೊಡಿಯಾಲ್ ಬೈಲ್ ಮೆರೆನ ಕೆಲವು ನಾಟಕೊಡುಲಾ ಕೆಲಸ ಮಲ್ದೆರ್.

## ಸಿನೆಮಾ ರಂಗೊಡು
ಶ್ರೀ ವಿಜಯ ಕುಮಾರ್ ಕೊಡಿಯಾಲ್ ಬೈಲ್ ಮೆರೆನ **ಒರಿಯಡ್ದೊರಿ ಅಸಲ್** ಸಿನಿಮಾದ ಮೂಲಕ ಸಿನಿರಂಗ ಪ್ರವೇಶ ಮಲ್ತೆರ್. ಶ್ರೀ ಸೂರಜ್ ಶೆಟ್ಟಿ ನಿರ್ದೇಶನದ **ಎಕ್ಕ ಸಕ್ಕ** ತುಳುಸಿನೆಮಾದ ಪ್ರಸಿದ್ದವಾಯಿನ **ಗುಣನಾಥನ ಶಿಲ್ಪ** ನ ಪಾತ್ರ ಮೇರ್ ಮಲ್ದೆರ್  ಶೋಭರಾಜ್ ಪಾವೂರ್ ಮೆರನ **ಪೆಪ್ಪರೆರೆ ಪೆರರೆರೆ** ಸಿನೆಮಾಡ್ ಮುಖ್ಯ ಪಾತ್ರ ಮಲ್ದೆರ್.

## ಉಲ್ಲೇಕೊಲು

ವರ್ಗೊ:ರಂಗಭೂಮಿ
ವರ್ಗೊ:ನಾಟಕ
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ವರ್ಗೊ:ವ್ಯಕ್ತಿಲು
ವರ್ಗೊ:ತುಳು ಸಿನೆಮೊ ನಟೆರ್
ವರ್ಗೊ:ತುಳು ಜನಕುಲು
ಊರ್ಮಿಳೆ

‍
**ಊರ್ಮಿಳೆ**(ಸಂಸ್ಕೃತ : ऊर्मिला) ಹಿಂದೂ ಮಹಾಕಾವ್ಯ ರಾಮಾಯಣನೊಡು ಬರ್ಪುನ ಒಂಜಿ ಪಾತ್ರ. ರಾಮಾಯಣದ ಪ್ರಕಾರ ಮಿಥಿಲೆದ ರಾಜೆ ಜನಕೆ ಬುಕ್ಕೊ ರಾಣಿ ಸುನೈನಾಳೆನ ಮಗಳ್ ಬುಕ್ಕೊ ಸೀತೆನ ತಂಗಡಿ. ಅಲ್ ರಾಮನ ಎಲ್ಯ ಸಹೋದರೆ ಲಕ್ಷ್ಮಣನ ಬುಡೆದಿ. ಅಕುಲೆಗ್ ರಡ್ಡ್ ಆಣ್ ಜೋಕುಲು ಇತ್ತೆರ್. - ಅಂಗದಾ ಬುಕ್ಕೊ ಚಂದ್ರಕೇತು.

ಲಕ್ಷ್ಮಣೆ, ರಾಮೆ ಬುಕ್ಕೊ ಸೀತೆ ನೊಟ್ಟುಗು ಗಡಿಪಾರ್ ಆದ್ ಕಾಡ್‌ಗ್ ಪೋನಗ, ಉರ್ಮಿಳಾಲ ಅಕುಲೆನೊಟ್ಟುಗು ಬರಿಯೆರೆ ತಯಾರ್ ಆದ್ ಇತ್ತಲ್. ಆಂಡ ಲಕ್ಷ್ಮಣೆ ಆಯನ ಪ್ರಾಯದ ಅಪ್ಪೆ ಅಮ್ಮನಕುಲೆನ್‍ ತೂವೊನಿಯೆರೆ ಈ ಅಯೋಧ್ಯೆಗ್ ಪಿರ ಪೋಪುನಂಚ ಕೇನೊನುವೆ. ಉರ್ಮಿಳಾ, **ಉರ್ಮಿಳಾ ನಿದ್ರಾ** ಪನ್ಪುನ ತನ್ನ ಸಾಟಿ ಇಜ್ಜಾಂದಿನ ತ್ಯಾಗೊರ್ದು ಗಮನಾರ್ಹ ಆದ್ ಒರಿದಲ್. 
ರಾಜಸ್ಥಾನದ ಭರತ್‌ಪುರ ಜಿಲ್ಲೆಡ್ ಲಕ್ಷ್ಮಣೆ ಬುಕ್ಕೊ ಉರ್ಮಿಳಾಗ್ ಮೀಸಲಾಯಿನ ದೇವಾಲಯ ಉಂಡು. ಈ ದೇವಾಲಯೊನು ಕ್ರಿ.ಶ ೧೮೭೦ ಟ್ ಆನಿದ ಭರತ್‌ಪುರದ ಆಡಳಿತಗಾರೆ ಬಲ್ವಂತ್ ಸಿಂಗ್ ಕಟ್ಟಾಯೆರ್. ಅಯಿನ್ ಭರತ್‌ಪುರ ರಾಜ್ಯದ ರಾಜಮನೆತದ ರಾಜ ದೇವಾಲಯ ಪಂದ್ ಪರಿಗಣಿಸಾದೆರ್.

## ಇತಿವೃತ್ತ
* ಅಮ್ಮೆರೆನ ಪಾತೆರದಂಚ ಶ್ರೀ ರಾಮಚಂದ್ರೆ ವನವಾಸಗುಂದು ತನ್ನ ಬುಡೆದಿನ ಒಟ್ಟುಗು ಕಾಡ್‌ಗ್ ಪೋಪುನ ಸಂದರ್ಭೊಡು ಊರ್ಮಿಳೆನ ಕಂಡನಿ ಲಕ್ಷ್ಮಣೆಲಾ ಕಾಡ್‌ಗ್ ಪೋಯೆರೆ ಮನಸ್ಸ್ ಮಲ್ತ್‌ನಪಗ ಶ್ರೀ ರಾಮಚಂದ್ರೆ ಅಯನ ನಾದಿನಿ ಆಯಿನ ಊರ್ಮಿಳೆನ ಅಂತರಾಳದ ವ್ಯಾಕುಲತೆನ್ ತೆರಿಪುನವುಲು ಸೋತ್‌ದ್ ಪೋದ್, ತನ್ನ ಒಟ್ಟುಗು ಲಕ್ಷ್ಮಣನ್‌ಲಾ ಕಾಡ್‌ಗ್ ಲೆತೊಂದು ಪೋಪೆ. ಲಕ್ಷ್ಮಣೆ ಆಯನ ಅಪ್ಪೆ ಅಮ್ಮನ್ ತೂವೊನುನ ಉದ್ದೇಸೊಡು ಆಲೆನ್ ಅಯೋಧ್ಯೆಡೇ ಬುಡುದು ಪೋಪೆ. 
* ರಾವಣರ್ದ್‌ ಅಪಹೃತಳಾಪುನೆಕ್ ದುಂಬು ಸೀತಾಮಾತೆ ತನ್ನ ಕಂಡನಿನ ಒಟ್ಟುಗು ಕಾಡ್‌ದ ವನ-ಚರ-ಪ್ರಾಣಿ-ಪಕ್ಷಿಗುಲುನ ಒಟ್ಟುಗು ಆನಂದೊಡು ಕಾಲಕಳೆವೊಂದು ಇತ್ತ್ಂಡ, ಇಂಚಿ ತನ್ನ ಕಂಡನಿನ ಬರುವಿಕೆಗಾದೇ ಊರ್ಮಿಳೆ ಪದಿನಾಲ್ ವರ್ಸೊ ಕಾಲ ಅರಮನೆಟ್ ಕಾತೊಂದು ಉಪ್ಪುವಲ್‌. ಲಕ್ಷ್ಮಣೆ ಬುಕ್ಕೊ ಊರ್ಮಿಳೆಗ್ ಅಂಗದೆ ಬುಕ್ಕೊ ಚಂದ್ರಕೇತು ಪನ್ಪುನ ರಡ್ಡ್ ಜನ ಜೋಕುಲು ಉಪ್ಪುವೆರ್‌. ಊರ್ಮಿಳೆ **ಊರ್ಮಿಳಾ ನಿದ್ರಾ** ಪನ್ಪುನ ತನ್ನ ಸಾಟಿಯಿಂಜಾಂದಿನ ತ್ಯಾಗೊಗು ಪುದರ್ ಪೋಯಿನಾಲ್. 
* ರಾಜಸ್ಥಾನೊದ ಭರತಪುರ ಜಿಲ್ಲೆಡ್, ಲಕ್ಷ್ಮಣ ಬುಕ್ಕೊ ಊರ್ಮಿಳೆಗ್ ಮೀಸಲಾದ್‍ ಉಪ್ಪುನ ಒಂಜಿ ದೇವಸ್ಥಾನ ಉಂಡು. ಭರತಪುರದ ರಾಜೆ ಬಲವಂತ್ ಸಿಂಗ್ ಈ ದೇವಾಲಯನ್ ೧೮೭೦ ನೇ ಇಸವಿಡ್ ಕಟ್ಟಾದೆರ್. ಬುಕ್ಕೊ ಆ ದೇವಾಲಯ ಭರತಪುರದ ರಾಜ ಕುಟುಂಬದ ರಾಯಲ್ ದೇವಸ್ಥಾನ ಪಂಡ್‌ದ್ ಪರಿಗಣಿತ ಆಂಡ್.

## ಟಿವಿ ಸರಣಿ ಚಿತ್ರೊಲು

## ಉಲ್ಲೇಕೊಲು
	

ವರ್ಗೊ:ರಾಮಾಯಣದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸುಮಿತ್ರೆ

thumb|Sumitra gives birth to the twins (centre, top).

**ಸುಮಿತ್ರೆ** ದಶರಥನ ೨ ನೇ  ಬುಡೆದಿ. ಲಕ್ಷ್ಮಣನ ಬುಕ್ಕೊ ಶತ್ರುಘ್ನನ ಅಪ್ಪೆ. ದಶರಥನ ರಡ್ಡನೆ ಬುಡೆದಿ. ಅಂಚನೆ ಅಯೋಧ್ಯೆದ ಮಹಾರಾಣಿ - ಮಗಧ ದೇಸೊದ ರಾಜೆ ಆಯಿನ ಶೂರನ ಮಗಳ್, ಶ್ರೀ ರಾಮೆ ಪುಟ್ಟ್‌ನ ಮೂಜನೆ ದಿನ ಆಶ್ಲೇ‌‌‌ಷಾ ನಕ್ಷತ್ರದ ೪ ನೇ ಪಾದ ಕರ್ಕಾಟಕ ಲಗ್ನಡ್‍ ಲಕ್ಷ್ಮಣೆ ಬುಕ್ಕೊ ಶತ್ರುಘ್ನೆರ್ ಪುಟ್ಟಿಯೆರ್..  ದಶರಥಗ್ ಕೌಸಲ್ಯೆ, ಸುಮಿತ್ರೆ, ಕೈಕೇಯಿ ಪಂದ್ ಮೂಜಿ ಜನ ಬುಡೆದಿಯಲ್ಲು ಉಪ್ಪುವೆರ್. ಮುಕುಲೆಗ್ ಮಸ್ತ್ ವರ್ಷ ಜೋಕುಲು ಉಪ್ಪುಜಿ ಕಡೆಕ್ ಪುತ್ರಕಾಮೇಷ್ಟಿ ಯಾಗ ಮಲ್ತ್‌ದ್ ಅವೆತ ಪ್ರಸಾದೊನು ಅರ್ಧ ಕೌಸಲ್ಯೆಗ್‌ಲ ಕುಡೊಂಜಿ ಅರ್ಧೊನು ಕೈಕೇಯಿಗ್‌ಲ ಕೊರ್ಪೆರ್. ಕೌಸಲ್ಯೆ ಬುಕ್ಕೊ ಕೈಕೇಯಿ ಅಕುಲೆನ ಪಾಲ್‌ದ ಪ್ರಸಾದೊಡ್ದು ಅರ್ಧರ್ಧ ಸುಮಿತ್ರೆಗ್ ಕೊರ್ಪೆರ್. ಈ ಪ್ರಸಾದ ತಿಂದಿ ಬುಕ್ಕೊ ರಾಮೆ ಕೌಸಲ್ಯೆನ ಮಗೆಯಾದ್, ಭರತೆ ಕೈಕೇಯಿನ ಮಗೆ ಅಂಚನೆ ಲಕ್ಷ್ಮಣೆ ಬುಕ್ಕೊ ಶತ್ರುಘ್ನ ಸುಮಿತ್ರೆನ ಜೋಕುಲಾದ್ ಪುಟ್ಟುವೆರ್. ಚೈತ್ರ ಶುದ್ಧ ನವಮಿದಾನಿ (ರಾಮನವಮಿ)ದಾನಿ ಕೌಸಲ್ಯೆ ರಾಮಗ್ ಜನ್ಮ ಕೊರ್ಪೆರ್. ಅಯಿಡ್ದ್ ಬುಕ್ಕೊ ಕೈಕೇಯಿ ಭರತಗ್‌ಲ ಸುಮಿತ್ರೆ ಲಕ್ಷ್ಮಣೆ ಬುಕ್ಕೊ ಶತ್ರುಘ್ನಗ್‌ಲ ಜನ್ಮ ಕೊರ್ಪೆರ್.
thumb|ದಶರಥೆ ಆಯನ ಬುಡೆದಿಯಲ್ಲೆಗ್ಗ್ ಪ್ರಸಾದ್ ಕೊರ್ಪುನ ಸಂದರ್ಭ
ಬಾಲಕಾಂಡೊದ್ದು ಅರಣ್ಯಕಾಂಡದ ಸುರು ಮುಟ್ಟ ರಾಮಾಯಣೊಡು ಕೌಸಲ್ಯೆನ ಪಾತ್ರ ಜಾಸ್ತಿ ಉಂಡು. ದಶರಥೆ ಪುತ್ರ ವಿಯೋಗೊಡ್ದು ಬುಕ್ಕೊ ತನ್ನ ಜೀವನದ ಕಡೆತ ಘಳಿಗೆ ಮುಟ್ಟ ಕೌಸಲ್ಯೆನೊಟ್ಟುಗು ಅಲೆನ ಅರಮನೆಡೇ ಕಾಲ ಕರಿಪೆ.
## ಪುದರ್ ದ ಮೂಲ
ಸು ಪಂಡ ಏಡ್ಡೆ, ಮಿತ್ರ ಪಂಡ ದೋಸ್ತಿ. ಅಂಚಾದ್ ಪುದರ್ ದ ಲೆಕ್ಕ ಎಡ್ಡೆಜೊತೆಗಾತಿ‍.


ಫೈಲ್:Bharata and Satrughna come to console Kausalya.jpg|ಕೌಸಲ್ಯೆನ್ ಸಂತೈಸೊಂದು ಉಪ್ಪುನ ಭರತೆ ಬುಕ್ಕೊ ಶತ್ರುಘ್ನೆ

## ಉಲ್ಲೇಕೊಲು

ವರ್ಗೊ:ರಾಮಾಯಣದ ಪಾತ್ರೊಲು
ಕುಂತಿ

**ಕುಂತಿ** (ಸಂಸ್ಕೃತ: कुंती) ಪುರಾಣ ಕಥೆಟ್ ಬರ್ಪಿನ ಒಂಜಿ ಪಾತ್ರ. ಮಹಾಭಾರತದ ಕಥೆಟ್ ಹಸ್ತಿನಾಪುರದ ಪಾಂಡು ಮಹಾರಾಜನ ಬೊಡೆದಿ. ಮದ್ಮೆಡ್ದ್ ದುಂಬೇ ಮೋಲು  ಸೂರ್ಯಡ್ದ್ ಕರ್ಣನ್ ಪಡೆಯೊಲು. ಕುಂತಿ ಯುಧಿಷ್ಠಿರ, ಭೀಮ ಬುಕ್ಕೊ ಅರ್ಜುನ ಮೊಕಲ್ನ ಅಪ್ಪೆ.  ಕುಂತಿನ ಕಥೆ ಭಾಗವತ ಪುರಾಣೊಡುಲಾ ಬರ್ಪುಂಡು. ಕುಂತಿ ತೂವರೆ ಬಾರೀ ಪೊರ್ಲು ಮಾತ್ರ ಅತ್ತಾಂದೆ ಬುದ್ಧಿವಂತೆಲಾ ಆದಿತ್ತಲ್.

## ಪುಟ್ಟು ಬುಕ್ಕೊ ಸುರುತ್ತ ಜೀವನ
ಕುಂತಿದೇವಿ ಮಹಾಭಾರತದ ಸೂತ್ರಧಾರೆ ಆಯಿನ ಭಗವಾನ್ ಶ್ರೀ ಕೃಷ್ಣನ ಮಾಮಿ. ಕುಂತಿ ಯಾದವ ಮುಖ್ಯಸ್ಥೆ ಶೂರರಾಜನ  ಮಗಲ್. ಮೆರೆನ ಜನ್ಮ ಪುದರ್ ಪೃಥೆ. ಕುಂತಿ ಕೃಷ್ಣನ ಅಮ್ಮೆರ್ ವಸುದೇವನ ಮೆಗ್ದಿ.ಶೂರರಾಜನ ಮಗಲ್. ಶೂರಸೇನೆ ಜೋಕುಲುಪ್ಪಂದಿನ ಕುಂತಿಬೋಜಗ್ ಅಲೆನ್ ತಾಂಕೆರೆ ಕೊರ್ಪೆರ್. ಕುಂತಿರಾಜೆ ಆಲೆನ್ ಮಗಲ್ ಪಂಡ್ದ್ ಸಾಂಕುವೆರ್. ಇಂಚಾದ್ ಪೃಥೆ ಕುಂತಿ ಆಪಲ್.

## ದೂರ್ವಾಸ ಋಷಿ ಬುಕ್ಕೊ ಕುಂತಿ
ಒಂಜಿ ಸರ್ತಿ ಕುಂತೀಭೋಜನ ಅರಮನೆಕ್ ದುರ್ವಾಸ ಮುನಿ ಬರ್ಪೆರ್. ಮಸ್ತ್ ಮುಂಗೋಪಿಯಾಯಿನ ಮೆರನ ಸೇವೆ ಮಲ್ಪೆರೆ ರಾಜೆ ಕುಂತಿಗ್ ಪನ್ಪೆರ್. ಕುಂತೊ ಒಂಜಿ ವರ್ಷ ಭಾರೀ ತಾಳ್ಮೆಡ್ ಬುಕ್ಕೊ ಭಕ್ತಿಡ್ ಆರೆನ ಸೇವೆ ಮಲ್ಪುವೊಲು. ಆ ಸೇವೆಡ್ದ್ ಖುಷಿಯಾಯಿನ ಆರ್, ಕುಂತಿಗ್ ಒಂಜಿ ವರ ಕೊರ್ಪೆರ್. ಅಯ್ತ ಪ್ರಕಾರ,ಆಲ್ ಒವ್ವೇ ದೇವರೆನ್ ಆರ್ ಪಂಡ್ದ್ ಕೊರಿನ ಮಂತ್ರ ಪಂಡ್ದ್ ಪ್ರಾರ್ಥನೆ ಮಲ್ತೊಲ್ಡ ಆ ದೇವೆರ್ ಆಲೆಗ್ ಪುತ್ರ ಸಂತಾನ ಕೊರ್ಪೆರ್ ಪಂಡ್ದ್ ಪನ್ಪೆರ್.  ತನ್ನ ಕುತೂಹಲ ತಣಿಪರೆ ಕುಂತಿ ಸೂರ್ಯ ದೇವೆರೆನ್ ಮಂತ್ರ ಪಂಡ್ದ್ ಲೆಪ್ಪುವೊಲು. ಮಂತ್ರ ದ ಶಕ್ತಿಡ್ದಾತ್ರ ಸೂರ್ಯೆ ಆಲೆನ್ ಆಣ್ ಬಾಲೆನ್ ಕೊರ್ಪೆ. ಇಲ್ಲದಕುಲು ಬುಕ್ಕೊ ಜನಕೊಲೆನ ಪೋಡಿಗೆಡ್ದ್ ಕುಂತಿ ಬಾಲೆನ್ ಗಂಗಾ ನದಿಟ್ ತೇಲಿಸಾದ್ ಬುಡ್ಪೊಲು. ಬುಕ್ಕೊ ಆ ಬಾಲೆ ಕರ್ಣ ಪಡ್ದ್ ಪ್ರಸಿದ್ಧಿ ಪಡೆಪೆ.

## ಕುಂತಿನ ಮದ್ಮೆ ಬುಕ್ಕೊ ಜೋಕುಲು
ಕುಂತಿಭೋಜೆ ಏರ್ಪಾಟ್ ಮಲ್ದಿನ ಸ್ವಯಂವರೊಡು, ಕುಂತಿ ಹಸ್ತನಾಫುರದ ರಾಜೆ  ಆಯಿನ ಪಾಂಡುನ್ ಮದ್ಮೆ ಆದ್, ಹಸ್ತಿನಾಪುರದ ಮಹಾರಾಣಿ ಆಪೊಲ್ ಕಾಡ್ ಗ್ ಬೇಟೆಗ್ ಪೋದುಪ್ಪುನಗ ಪಾಂಡು ಮಲ್ದಿನ ತಪ್ಪುಡ್ದಾತ್ರ, ಆಯಗ್ ಬೊಡ್ಡದಿನೊಟ್ಟುಗ್ ಪ್ರೀತಿಡ್ ಉಪ್ಪುನಗ ಸಾವು ಪನ್ಪಿನ ಶಾಪ ತಿಕ್ಕುಂಡು. ಉಂದೆಡ್ದ್ ಬೇಜಾರಾಯಿನ ಪಾಂಡು ಕುಂತಿ ಬುಕ್ಕೊ ರಡ್ಡನೇ ಬೊಡೆದಿ ಮಾದ್ರಿನೊಟ್ಟುಗು ಕಾಡ್ ಗ್ ಪೋಪೆ. 
ಕಾಡ್ ಡ್ ಕುಂತಿ ಆಲೆಗೆ ದುರ್ವಾಸೆರ್ ಕೊರ್ತಿನ ವರೊನ್ ಉಪಯೋಗ ಮಲ್ತೊಂದು, ಧರ್ಮರಾಜಡ್ದ್ ಯುಧಿಷ್ಥಿರ, ವಾಯು ದೇವೆರಡ್ದ್ ಭೀಮ ಬುಕ್ಕೊ ಇಂದ್ರ ದೇವಡ್ದ್ ಅರ್ಜುನನ್ ಪಡೆವಲ್, ಮಾತ್ರ ಅತ್ತಾಂದೇ ಮಾದ್ರಿನ ಮೂಲಕ ಅಶ್ವಿನಿ ದೇವತೆರೆನ್ ಪೂಜಿಸಾದ್ ನಕುಲ ಸಹದೇವೆರೆನ್ ಪಡೆವೆರ್.

## ಕಡೆತ್ತ ಜೀವನ ಬುಕ್ಕೊ ಸಾವು
ಕುರುಕ್ಷೇತ್ರ ಯುದ್ಧೊಡ್ದ್ ಬುಕ್ಕೊ ಜೋಕುಲೆನ ಒಟ್ಟುಗ್ ಮಸ್ತ್ ವರ್ಷ ಉಪ್ಪುನ ಕುಂತಿ, ಕಡೆಕ್ ವಿದುರ, ಧೃತರಾಷ್ಟ್ರ, ಸಂಜಯ ಬುಕ್ಕೊ ಗಾಂಧಾರಿನೊಟ್ಟುಗು ಹಿಮಾಲಯದ ಕೈತಲ್ ಉಪ್ಪುನ ಕಾಡ್ ಗ್ ಪೋಪಲ್. ಅವುಲ್ ಕಾಡ್ ದ ತೂಕ್ ತಿಕ್ಕ್ ದ್ ಧೃತರಾಷ್ಟ್ರ, ಗಾಂಧಾರಿ ಬುಕ್ಕೊ ಕುಂತಿ ಸೈಪೆರ್.

## ಕುಂತಿನ ಜೀವನೊದ ಕೆಲವು ಚಿತ್ರೊಲು


File:Boon of Indra to Kunti.jpg|ಇಂದ್ರಡ ವರ ಕೇನುನ ಕುಂತಿ

File:Marraiage of Kunti.jpg|ಕುಂತಿನ ಮದ್ಮೆ

File:Balarama and Krishna meets Kunti.jpg|ಬಲರಾಮೆ ಬುಕ್ಕೊ ಕೃಷ್ಣೆ ಕುಂತಿನ್ ಭೇಟಿ ಆನಗ 
File:Kunti guidance to Daupadi.jpg|ದ್ರೌಪದಿನೊಟ್ಟುಗ್ ಕುಂತಿ

File:Kunti Gandhari Dhrtarashtra.jpg|ಧೃತರಾಷ್ಟ್ರ,ಕುಂತಿ ಬುಕ್ಕೊ ಗಾಂಧಾರಿನೊಟ್ಟುಗ್ ಕಾಡ್ ಗ್ ವನವಾಸೊಗು ಪೋನಗ


## ಉಲ್ಲೇಕೊಲು

ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸತ್ಯವತಿ

**ಸತ್ಯವತಿ** ಮಹಾಭಾರತಡ್ ಮೀನ್‍ಗಾರನ ಮಗಳ್. ಶಂತನು ಮಹಾರಾಜನ ಬುಡೆದಿ. ಭೀಷ್ಮನ ಮಲ(ಸಾಂಕ್‌ದಿನ) ಅಪ್ಪೆ. ಶಂತನು ಬುಕ್ಕೊ ಸತ್ಯವತಿಗ್ ರಡ್ಡ್ ಜನ ಆಣ್ ಜೋಕುಲು. ಮೋಕುಲು ಚಿತ್ರಾಂಗದ ಬುಕ್ಕೊ ವಿಚಿತ್ರವೀರ್ಯ. ಶಂತನು ಮಹಾರಾಜರ್ದ್ ಬುಕ್ಕೊ ಸತ್ಯವತಿ ಹಸ್ತಿನಾಪುರದ ಮಹಾರಾಣಿಯಾದ್ ರಾಜ್ಯಭಾರ ಮಲ್ಪುವಲ್. ಮಹಾಭಾರತಡ್, ಚಿತ್ರಾಂಗದೆ ಶಂತನು ಬುಕ್ಕೊ ಸತ್ಯವತಿನ ಮಲ್ಲ ಮಗೆ. ಅಮ್ಮೆರ್ ತೀರಿ ಬುಕ್ಕೊ, ಆಯೆ ಹಸ್ತಿನಾಪುರದ ಸಿಂಹಾಸನ ಏರಿಯೆ, ಆಂಡ ಉಂದುವೇ ಪುದರ್‌ದ ಗಂಧರ್ವರ್ದ್ ಆಯೆ ಸೈಪೆ. ಚಿತ್ರಾಂಗದೆ ಒರಿ ಮಹಾನ್ ಯೋದೆ ಆದ್ ಇತ್ತೆ. ಮಾತ ಅರಸುನಕುಲೆನ್ ಸೋಪಾದ್ ಇತ್ತೆ. ಸತ್ಯವತಿ ಮೀನ್‌ದಾಯನ ಮಗಳ್ ಆಯಿನೆರ್ದ್‌ದಾವರ ಅಲೆನ್ **ಮತ್ಸ್ಯಗಂಧಿ** ಪಂಡ್‌ದ್ ಲೆತ್ತೊಂದು ಇತ್ತೆರ್. ಬುಕ್ಕೊ ಅಲೆನ ಪುದರ್ **ಯೋಜನಾಗಂಧಿ** ಪಂಡ್‌‍ದ್ ಆಂಡ್.

## ಸುರುತ ಜೀವನ
ಮಹಾಭಾರತೊಡು ಬರ್ಪುನ ದಾಶರಾಜಗ್ **ಉಚ್ಚೈಶ್ರವಸ್ಸು** ಪನ್ಪುನ ಪುದರ್ ಉಂಡು. ಇಂಬ್ಯೆ ಬೆಸ್ತೆರೆನ ರಾಜೆ. ಒರ ಬೆಸ್ತೆರ್ ಮೀನ್ ಪತ್ತ್‌ನಗ ಒಂಜಿ ಪೊಣ್ಣು ಬಾಲೆ ತಿಕ್ಕುಂಡು. ಅಯಿನ್ ಅಕುಲು ಇಂಬ್ಯಗ್ ಒಪ್ಪಿಸಿಯೆರ್. ದುಂಬುಗು  ಆ ಪೊಣ್ಣು ಮಗಲ್ ಮತ್ಸ್ಯಗಂಧಿನಿ, ಸತ್ಯವತಿ, ಯೋಜನಗಂಧಿ ಪನ್ಪುನ ಪುದರ್ಲೆಡ್ ಪ್ರಸಿದ್ಧಳಾಯಲ್. ಪರಾಶರ ಮುನಿರ್ದ್ ಅಲೆಗ್ ತೇಜಸ್ವಿನಿಯಾಯಿನ ಕೃಷ್ಣದ್ವೈಪಾಯನ ಪನ್ಪುನ ಮಗೆ ಪುಟ್ಟಿಯೆ. ದುಂಬುಗು ಆಲ್ ಶಂತ ಚಕ್ರವರ್ತಿನ್ ಮದಿಮೆ ಆಪಲ್.

## ಮದಿಮೆದ ಪ್ರಸ್ತಾವ
ಒಂಜಿ ದಿನ ಶಂತ ಮಹಾರಾಜೆ ಬೋಂಟೆಗ್ ಬತ್ತ್‌ನಾಯೆ ದಾಶರಾಜನ ಮಗಲ್ ಸತ್ಯವತಿನ್ ತೂದ್ ಮೋಕೆ ಉಂಡಾದ್ ಆಲೆನ್ ಮದಿಮೆ ಆಪುನ ವಿಷಯನ್ ದಾಶರಾಜಗ್ ತೆರಿಪಾವೆ. ಆಂಡ ದಾಶರಾಜೆ ದುಂಬುಗು ಸತ್ಯವತಿನ ಗರ್ಭೊಡು ಪುಟ್ಟುನ ಪುತ್ರನ್ ಉತ್ತರಾಧಿಕಾರಿಯಾದ್ ಮಲ್ಪುವೆ ಪನ್ಪುನ ಪಾತೆರ ಕೊರ್ಂಡ ಮಾತ್ರ ಮಗಳೆನ್ ಕೊರ್ಪೆ ಪನ್ಪುನ ಕರಾರ್ ಪಾಡುವೆ. ಶಂತರಾಜೆ ಉಂದು ಸಮ್ಮತ ಅತ್ತಂದಿನ ವಿಸಯ ಆಂಡಲಾ ಅಯನ ಮನಸ್ಸ್‌ಡ್ ಪೂರ ಸತ್ಯವತಿ ದಿಂಜಿದ್‌ ಪೋದ್ ಇತ್ತಲ್. ಉಂದೆರ್ದ್ ಶಂತರಾಜೆ ವ್ಯಾಕುಲೆ ಆದ್‌ ಇತ್ತೆ. ಈ ವಿಷಯ ಮಂತ್ರಿನ ಮೂಲಕ ತೆರಿಯೊಂದಿನ ಭೀಷ್ಮೆ ದಾಶರಾಜನಡೆಗ್ ಪೋದ್ ಸಂಧಾನ ನಡಪಾದ್, ಯಾನ್ ಮದಿಮೆ ಆವಂದೆ ಬ್ರಹ್ಮಚಾರಿಯಾದೇ ಒರಿಪೆ ಪನ್ಪುನ ಪ್ರತಿಜ್ಞೆ ಮಲ್ತ್‌ದ್ ಸತ್ಯವತಿನೊಟ್ಟುಗು ಆಯನ ಅಮ್ಮೆರೆಗ್ ಮದಿಮೆ ಮಲ್ತ್‌ದ್ ಕೊರ್ಪೆ. ಸಂತೋಷ ಆಯಿನ ಅಮ್ಮೆ ಮಗಕ್ಕ್ ಇಚ್ಛಾಮರಣಿಯಾದ್ ಉಪ್ಪುಲ ಪನ್ಪುನ ವರನ್ ಕೊರ್ಪೆ. ದುಂಬುಗು ಭೀಷ್ಮ ಸತ್ಯವತಿಯ ಮಗೆ ವಿಚಿತ್ರವೀರ್ಯಗಾದ್ ಕಾಶೀರಾಜನ ಜೋಕುಲಾಯಿನ ಅಂಬೆ, ಅಂಬಿಕೆ, ಅಂಬಾಲಿಕೆಯೆರೆನ್ ಕೊನತ್ತ್‌ದ್ ಮದಿಮೆ ಮಲ್ಪೆರೆ ತೂಪೆ. ಆಂಡ ಅಂಬೆ ವಿಚಿತ್ರ ವೀರ್ಯನ್ ಮದಿಮೆ ಆಯೆರೆ ಒಪ್ಪುಜಲ್. ಮದಿಮೆ ಆಪುಂಡ ನಿನನ್ ಪನ್ಪಲ್. ಅಪುಜಿ ಪನ್ಪೆ ಅಪಗ ಎನನ್ ಸಾಲ್ವರಾಜನಡೆಗ್ ಕಡಪುಡುದು ಕೊರಪುನಂಚ ಕೇನುವಲ್, ಅಂಚನೆ ಆಯೆ ಕಢಪುಡುದು ಕೊರ್ಪೆ. ವಿಚಿತ್ರವೀರ್ಯಗ್ ಸಂತಾನ ಇಜ್ಜಂಡ್. ಆಯರ್ದ್ ಬುಕ್ಕೊ ವಂಶ ಉಂತುದ್ ಪೋಪುನ ಸ್ಥಿತಿಗ್ ಬತ್ತ್ಂಡ್. ಆಪಗ ಸತ್ಯವತಿ ಅಂಬಿಕೆ, ಅಂಬಾಲಿಕೆಯೆರೆನ ಒಟ್ಟುಗು ಸಂತಾನಗಾದ್ ಸೇರಿಯೆರೆ ಭೀಷ್ಮನ್ ಪ್ರೇರಿಪಿಸಾಂಡಲಾ ಭೀಷ್ಮ ಅಯಿಕ್ಕ್ ಒಪ್ಪುಜೆ. ಅಂಚಾದ್ ಸತ್ಯವತಿ ಭೀಷ್ಮನ ಸೂಚನೆದ ಮಿತ್ತ್‌ಗ್ ವ್ಯಾಸ ಋಷಿನ್ ಬರಮಲ್ತೊಂದು ಅಂಬಿಕೆ, ಅಂಬಾಲಿಕೆಯೆರೆಗ್‌ ಸಂತಾನೊನು ಅನುಗ್ರಹಿಸಿಯೆರೆ ಕೇಂಡೊಂಡಲ್.

## ಉಲ್ಲೇಕೊಲು

ವರ್ಗೊ:ಹಿಂದೂ ಧರ್ಮ
ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಘಟೋತ್ಕಚ

**ಘಟೋತ್ಕಚೆ** ಭೀಮೆ ಬುಕ್ಕೊ ಹಿಡಿಂಬಿನ ಮಗೆ.

**ಘಟೋತ್ಕಚ** ಭೀಮ ಬುಕ್ಕೊ ಹಿಡಿಂಬೆಯೆರೆ ಮಗೆ. ಇಂಬ್ಯಗ್ ಅಪ್ಪೆನ ಕಡೆರ್ದ್ ಮಸ್ತ್ ರಾಕ್ಷಸ ಶಕ್ತಿಲು ಬತ್ತ್‌‍ದ್ ಇತ್ತ್ಂಡ್. ಉಂದೆರ್ದ್ ಆದ್ ಕುರುಕ್ಷೇತ್ರ ಯುದ್ಧೊಡು ಇಂಬ್ಯೆ ಪ್ರಮುಖ ಪಾತ್ರವಹಿಸ್‌ದ್ ಇತ್ತೆ. ಇಂಬ್ಯನ್ ಕೆರಿಯೆರೆ ಕರ್ಣೆ ಆಯಡ ಇತ್ತ್‌ನ ಅಮೂಲ್ಯವಾಯಿನ ಇಂದ್ರಾಸ್ತ್ರೊನು ಪ್ರಯೋಗಿಸವೊಡಾದ್‍ ಬತ್ತ್ಂಡ್.ಉಂದು ಕುರುಕ್ಷೇತ್ರ ಯುದ್ಧದ ಒಂಜಿ ಮುಖ್ಯ ತಿರುವು ಆದ್ ಪರಿಣಮಿಸಾಂಡ್.

## ಉಲ್ಲೇಕೊಲು

ವರ್ಗೊ:ಹಿಂದೂ ಧರ್ಮ
ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಉತ್ತರೆ (ಮಹಾಭಾರತ)

**ಉತ್ತರಾ**(ವಿರಾಟರಾಜನ ಮಗಳ್): ಉತ್ತರಾ ವಿರಾಟರಾಜನ ಮಗಳ್. ಅಭಿಮನ್ಯುನ ಬುಡೆದಿ. ಉತ್ತರಕುಮಾರನ ತಂಗಡಿ. ಅರ್ಜುನೆ ಸುಭದ್ರೆಯೆರೆನ ಮರ್ಮಾಲ್. ಪರೀಕ್ಷಿತ ರಾಜನ ಅಪ್ಪೆ. ತ್ರಿಗರ್ತೆರ್ ವಿರಾಟರಾಜನ ಗೋವುಲೆನ್ ಪತ್ಯೆರೆ ಅಕುಲೆಗ್‌ ಸಹಾಯಕೆರಾದ್ ಬತ್ತ್‌ನ ಕೌರವ ಸೇನೆನ್ ಬೃಹನ್ನಳೆನ ವೇಷೊಡು ಇತ್ತ್‌ನ ಅರ್ಜುನೆ ಎದುರಿಸಾಯೆ. ಸಂತೋಸು ಆಯಿನ ವಿರಾಟರಾಜೆ ಅರ್ಜುನಗ್ ಉತ್ತರೆನ್ ಕೊರಿಯೆರೆ ಪೋಯೆ. ಆಡೆ ಮುಟ್ಟ ತನ್ನ ಮಗಳೆನಂಚ ತೂವೊಂದು ಇತ್ತ್‌ನ ಅರ್ಜುನೆ ಉತ್ತರೆನ್ ಮದಿಮೆ ಆಯೆರೆ ಒತ್ತೊನುಜೆ. ಅರ್ಜುನೆ ನಿರಾಕರಿಸಾದ್ ಅಲೆನ್ ತನ್ನ ಮಗೆ ಅಭಿಮನ್ಯುಗು ಮದಿಮೆ ಮಲ್ತ್ ಕೊರ್ಪುನಂಚ ಕೇಡೊನುವೆ. ಅಭಿಮನ್ಯುನ ಒಟ್ಟುಗು ಮದಿಮೆ ಅಪುಂಡು. ದುಂಬುಗು ಕುರುಕ್ಷೇತ್ರ ಯುದ್ಧೊಡು ಪದ್ಮವ್ಯೂಹ ಭೇದಿಸಾದ್ ಪಿದಯಿ ಬರಿಯೆರೆ ಆವಂದೆ ಅಭಿಮನ್ಯು ತೀರ್‌ದ್ ಪೋಪೆ. ಅಪಗ ಬಂಜಿನಾಲ್‍ ಆದ್‌ ಇತ್ತ್‌ನ ಉತ್ತರೆ ವಿಧವೆ ಅಪಲ್‌. ಕುರುಕ್ಷೇತ್ರ ಯುದ್ಧ ಮುಗಿದ್‌ ಆನಗ ಪಾಂಡವೆರೆನ ಮಿತ್ತ್‌ದ ಸೇಡ್‌ದ ಕಿಡಿ ಪುಡಾದ್‌  ಅಶ್ವತ್ಥಾಮೆ ಬ್ರಹ್ಮಶಿರಾಸ್ತ್ರೊನು ಪ್ರಯೋಗ ಮಲ್ಪುವೆ. ಅವು ಪಾಂಡವೆರೆ ಸಂತತಿನ್‌ ನಾಶಮಲ್ಪುಂಡು ಪಂದ್ ತೆರಿನ ಶ್ರೀಕೃಷ್ಣ ಅಸ್ತ್ರೊನು ಪಿರ ಲೆಪ್ಪುನಂಚ ಅಶ್ವತ್ಥಾಮಡ ಕೇಂಡೊನುವೆ. ಆಯಿಕ್ಕ್ ಅಶ್ವತ್ಥಾಮೆ ನಿರಾಕರನೆ ಮಲ್ಪುವೆ. ಆಂಡಲಾ ಕೃಷ್ಣನ ಕೃಪೆರ್ದ್ ಉತ್ತರೆನ ಬಾಲೆ ಬದುಕುಂಡು. ಪರೀಕ್ಷಿತೆ ಪನ್ಪುನ ಪುದರ್‌ಡ್‌ ಖ್ಯಾತೆ ಆದ್ ಪಾಂಡವೆರೆನ ಸಂತತಿದ ಕುಡಿಯಾದ್ ವಂಶೊನು ಬುಲೆಪಾವುಂಡು.

## ಉಲ್ಲೇಕೊಲು
https://kn.wikipedia.org/wiki/%E0%B2%95%E0%B3%81%E0%B2%B0%E0%B3%81%E0%B2%95%E0%B3%8D%E0%B2%B7%E0%B3%87%E0%B2%A4%E0%B3%8D%E0%B2%B0

ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ಪುರಾಣೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ದುಶ್ಯಲಾ

**ದುಶ್ಶಲೆ** ಭಾರತದ ಮಹಾಕಾವ್ಯ ಮಹಾಭಾರತೊಡು ದುರ್ಯೋಧನ ಆದಿ ನೂದು ಜನ ಕೌರವೆರೆನ ಒರ್ತಿಯೇ ತಂಗಡಿ. ಆಲ್ ಸಿಂಧೂ ಬುಕ್ಕೊ ಸೌವೀರ ದೇಶದ ಅರಸು ಆಯಿನ ಜಯದ್ರಥನ್ ಮದಿಮೆ  ಆಯಲ್. ಉತ್ತರೆ-ಅರ್ಜುನನ ಮಗೆ ಅಭಿಮನ್ಯುನು ಚಕ್ರವ್ಯೂಹೊಡು ಜಯದ್ರಥೆ ಕೆರಿಯೆ ಪನ್ಪುನ ಕಾರಣೊಗಾದ್‌, ಈ ಜಯದ್ರಥನ್ ಕುರುಕ್ಷೇತ್ರ ಯುದ್ಧೊಡು ಅರ್ಜುನೆ ಕೆರ್ಪೆ. ಕುರುಕ್ಷೇತ್ರದ ಯುದ್ಧ ಮುಗಿ ಬುಕ್ಕೊ ಯುಧಿಷ್ಠಿರೆ (ಧರ್ಮರಾಯೆ) ಅಶ್ವಮೇಧ ಯಾಗ ಮಲ್ತೊಂದು ಕಪ್ಪ ಸಂಗ್ರಹ ಮಲ್ಪರೆ ಅರ್ಜುನನ್ ಸಿಂಧೂದೇಶೊಗು ಬತ್ತ್‌ನಪಗ ಅಯನ ಒಟ್ಟುಗು ಆಲೆನ ಪುಲ್ಲಿ ಯುದ್ಧ ಮಲ್ತೆ. ದುರ್ಯೋಧನನ ತಂಗಡಿನ್ ಆಯನ ತಂಗಡಿ  ಪಂದ್ ಪರಿಗಣಿಸಾಯಿನೆರ್ದ್, ಅಲೆನ ಮಿತ್ತ್‌ದ ಮೋಕೆರ್ದ್ ಅಲೆನ ಪುಲ್ಲಿರ್ದ್ದಾದ್ ಕೇರಂದೆ ಸಿಂದೂದೇರ್ಸರ್ದು ಅರ್ಜುನೆ ಪಿದದ್ ದ್ ಬರ್ಪೆ.

## ಉಲ್ಲೇಕೊಲು

ವರ್ಗೊ:ಹಿಂದೂ ಧರ್ಮ
ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಶಿಖಂಡಿ

**ಶಿಖಂಡಿ** ಪನ್ಪುನವು ಮಹಾಭಾರತೊಡು ಬರ್ಪುನ ಒಂದು ವಿಶಿಷ್ಟ ಪಾತ್ರ. ಪಾಂಚಾಲ ದೇಶದ ರಾಜೆ ಆಯಿನ ದ್ರುಪದನ ಮಗಳ್. ಆಲೆನ ಅಣ್ಣೆ ದೃಷ್ಟದ್ಯುಮ್ನೆ. ಮೂಲತಃ ಪೊಣ್ಣಾದ್ ಪುಟ್ಟ್ಂಡಲಾ ತನ್ನ ಗುಣ, ಶೌರ್ಯ, ವರ್ತನೆಲೆರ್ದ್ ಆಣ್ ಪಂದ್ ಬಿಂಬಿಸಯಿನ ಪಾತ್ರ ಉಂದು.

## ಹಿನ್ನೆಲೆ
*ಭೀಷ್ಮೆ ಆಯನ ಮೆಗ್ಗಿಯೆ ಆಯಿನ ವಿಚಿತ್ರವೀರ್ಯನ ಮದಿಮೆಗ್ ಪಂದ್ ಅಂಬೆ, ಅಂಬಿಕಾ, ಅಂಬಾಲಿಕ ಪನ್ಪುನ ಮೂಜಿ ಜನ ರಾಜಕುಮಾರಿನಕುಲೆನ್ ಅಪಹರಿಸಾವೊಂದು ಬರ್ಪೆ. ಅಕುಲೆಡ ಅಂಬೆ (ಅಂಬಾ) ಯಾನ್ ನನೊರಿ ಅರಸುನು ಇತ್ತೆನೇ ಪ್ರೀತಿ ಮಲ್ತೊಂದು ಉಲ್ಲೆ, ಎನನ್ ಬುಡೊಡು ಪಂದ್ ಭೀಷ್ಮಡ ವಿನಂತಿ ಮಲ್ತೊನುವಲ್. ಮನಸ್ಸ್ ಕರಗ್‌ನ ಭೀಷ್ಮೆ ಅಂಬೆನ್ ಆಲೆನ ಪ್ರಿಯಕರಗೋಸ್ಕರ ಕಡಪುಡುದು ಕೊರ್ಪೆ.
*ಆಂಡ ಪ್ರಿಯಕರೆ ಅಂಬೆನ್ ತಿರಸ್ಕಾರ ಮಲ್ಪುವೆ. ಇತ್ತೆ ಅಂಬೆನವು ವಿಚಿತ್ರ ಪರಿಸ್ಥಿತಿ. ಇಂಚಿ ಪ್ರಿಯಕರರ್ದ್ ತಿರಸ್ಕೃತ ಆದ್‍ ಅಂಚಿ ವಿಚಿತ್ರವೀರ್ಯನ್ ಮದಿಮೆ ಆಯೆರೆ ಆವಂದೆ ಕಣ್ಣ್ ತೋಜಂದೆ ಅಪುಂಡು. ಹತಾಶೆ ಆಯಿನ ಅಂಬೆ ಸಾದಿ ತೋಜಂದೆ ಕಡೆಕ್ ಭೀಷ್ಮಡನೇ ಎನನ್ ಮದಿಮೆ ಆಪುನಂಚ ಒತ್ತಾಯ ಮಲ್ಪುವಲ್. ಭೀಷ್ಮೆ ಒಪ್ಪುಜೆ. ಇಂಚ ಮಾತ ಕಡೆರ್ದ್‌ಲಾ ತಿರಸ್ಕೃತೆ ಆಯಿನ ಅಂಬೆ ಕೋಪೊಡು ಭೀಷ್ಮನೆದುರು ಶಪಥ ಮಲ್ಪುವಲ್.

## ಅಂಬೆನ ಶಪಥ
ನನದ ಜನ್ಮೊಡು ಯಾನೇ ನಿನ್ನ ಸಾವುಗು ಕಾರಣಳಾಪೆ ಪಂಡ್‌ದ್ ಭೀಷ್ಮನಡೆಗ್ ಕೋಪೊಡು ಗರ್ಜನೆ ಮಲ್ತೊಂದು ಅಲೆನ್‌ ಆಲೇ ಅಗ್ನಿಗ್ ಅರ್ಪಿಸವೊನುವಲ್. ಅಂಚ ಆತ್ಮಾಹುತಿ ಮಲ್ತೊನ್‌ನ ಅಂಬೆ ದ್ರುಪದನ ಮಗಳಾದ್ ಬುಕ್ಕೊದ ಜನ್ಮೊಡು ಪುಟ್ಟುವಲ್. ಆಲೆನ ಪುಟ್ಟುದ ಸಮಯೊಡು ಅಶರೀರ ವಾಣಿ ಯೊಂಜಿ ಮೋಲೆನ ಹಿನ್ನೆಲೆನ್ ತಂದೆ ದ್ರುಪದಗ್ ತೆರಿಪಾವುಂಡು.

## ಭೀಷ್ಮಗ್‍ ಎದುರಾದ್
* ಆ ಕಾರಣೊಗು ಪೊಣ್ಣು ಬಾಲೆನ್ ಆಣ್ ಬಾಲೆದಲೆಕೊ ಬುಲೆಪಾವುನಂಚ ಸೂಚನೆ ಅಪುಂಡು. ಅಂಚಾದ್ ಶಿಖಂಡಿ ಪೊಣ್ದಾಂಡಲಾ ಆಣನಂಚ ಬುಲೆಪಲ್. ದುಂಬು ಕುರುಕ್ಷೇತ್ರ ಯುದ್ಧದ ಸಮಯೊಡು ಕೃಷ್ಣೆ ಭೀಷ್ಮಗ್ ಎದುರಾದ್ ಶಿಖಂಡಿನೇ ಕನತ್ತ್‌ದ್ ಉಂತಾವೆ. ಭೀಷ್ಮೆ ಪೊಣ್ಣನ ಎದುರು ಯುದ್ಧ ಮಲ್ಪುಜಿ ಪಂಡ್‌ದ್ ಶಸ್ತ್ರೊನು ತಿರ್ತ್ ದೀಪೆ.
* ಅಪಗ ಕೃಷ್ಣೆ ಅರ್ಜುನಡ ಮೋಸೊಡು ಭೀಷ್ಮನೊಟ್ಉಗು ಹೋರಾಟ ಮಲ್ಪುನಂಚ ಪ್ರೆರೇಪಿಸಾದ್ ಭೀಷ್ಮನ್ ಹಾಕ್‌ದ್ ಸೋಪಾವೆರೆ ಪನ್ಪೆ. ಇಂಚ ಭೀಷ್ಮನ ಸಾವುಗು ಕಾರಣ ಆಪುನೆತ ಮೂಲಕ ಅಂಬೆ ಶಿಖಂಡಿಯಾದ್ ತನ್ನ ಶಪಥನ್ ಪೂರೈಸವೊನುವಲ್. ಶಿಖಂಡಿ ಪಂದ್ಂಡ 'ಉಭಯ ಲಿಂಗಿ' ಪಂಡ್‌ದ್ ಲೆಪ್ಪುವೆರ್.

## ಉಲ್ಲೇಕೊಲು

ವರ್ಗೊ:ಹಿಂದೂ ಧರ್ಮ
ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಉಲೂಪಿ

**ಉಲೂಪಿ** ಒರ್ತಿ  ನಾಗ ಕನ್ಯೆ. ನಾಗ ರಾಜ ಕೌರವ್ಯನ ಮಗಳ್. ಗಂಗಾ ತುಧೆತಡಿಟ್ ಉಪ್ಪುನ ನಾಗ ಸಾಮ್ರಾಜ್ಯೊನು ಕೌರವ್ಯ ರಾಜೆ ಆಳೊಂದಿತ್ತೆ. ಉಲೂಪಿಲ ಒರ್ತಿ ಸಮರ್ಥ ವೀರ ನಾಗಕನ್ಯೆ. ಶಸ್ತ್ರಾಸ್ತ್ರ ವಿದ್ಯೆಡ್ ಭಾರಿ  ಪರಿಣತಿ ಇತ್ತಿನಾಳ್. ಅರ್ಜುನ ಕುಡೊಂಜಿ ಬುಡೆದಿ ಚಿತ್ರಾಂಗದೆ ಮಗೆಯಾಯಿನ ಬಬ್ರುವಾಹನಗ್ ಶಸ್ತ್ರಾಸ್ತ್ರ ವಿದ್ಯೆ ಕಲ್ಪಾಯಿನಾಳ್ ಉಲೂಪಿ. ಉಲೂಪಿ ಅರ್ಜುನನ ರಡ್ಡನೆ ಬುಡೆದಿ ಬಬ್ರುವಾಹನನ ಬಾಣೊಗು ತಿಕ್ಕ್‌ದ್ ಜೀವ ಕಳೆವೊಂದಿತ್ತಿನ ಅರ್ಜುನಗ್ ಪುನರ್ ಜೀವ ಕೊರ್ದು ಬದ್ಕಯಿನಾಳ್ ಉಲೂಪಿ.
## ಉಲೂಪಿನ ಬುಕ್ಕೊ ಆರ್ಜುನನ ಮದಿಮೆ
ತೀರ್ಥಯಾತ್ರೆಗ್ ಪಿದಡಿನ ಅರ್ಜುನೆ ಗಂಗಾ ತುಢೆತ ಬರಿಕ್ ಬರ್ಪೆ್ ಮೀಯೆರೆ ತುಧೆಕ್ ಜಪ್ಪುವೆ.ದಾದನೊ ಒಂಜಿ  ಅಜ್ಞಾತ ಶಕ್ತಿ ನೀರ್‌ದ ಉಲಯಿ ಒಯಿಪ್ಪುನಲೆಕ್ಕ ಆಪುಂಡು ತೂನಗ ಒಂಜಿ ಜವ್ವಂದಿ ಪೊಣ್ಣೊ ನೀರ್‌ದ ಉಲಯಿ ಒಯಿಪುವಳ್.ಆಳೆ ನಾಗಲೋಕದ ರಾಜಕುಮಾರಿ ಉಲೂಪಿ. ಆಳ್  ಅರ್ಜುನನ್ ತನ್ನ ನಾಗ ಸಾಮ್ರಾಜ್ಯೊಗು ಲೆತ್ತೊಂದು ಪೋಪಳ್.. ಅರ್ಜುನಡ ಪನ್ಪಳ್ ಎಂಕ್ ನಿನ್ನ ಮಿತ್ತ್ ಮೋಕೆ ಪುಟ್ಟುದುಂಡು ಮದಿಮೆ ಆಯೆರೆ ಒತ್ತಾಯ ಮನ್ಪುವಳ್.ಅಪಗ  ಅರ್ಜುನ ಪನ್ಪೆ 'ಎಂಕ್ ೧೨ ವರ್ಷ ಕಾಲ ದೇಶಾಂತರ ಪೋದು ತೀರ್ಥಯಾತ್ರೆ ಮಲ್ಪುನ ಶಿಕ್ಷೆ ಉಂಡು. ಅಂಚಾದ್ ನಿನನ್ ಮದಿಮೆ ಆಯೆರೆ ಸಾಧ್ಯ ಇಜ್ಜಿ’ ಪನ್ಪೆ. ಅಯಿಕ್  ಆಳ್ ಆ ಶಿಕ್ಷೆ ದ್ರೌಪದಿಗ್ ಸಂಬಂಧ ಪಟ್ಟಿನ ಎಂಕತ್ತ್ ಪಂದ್ ಉಲೂಪಿ ಅರ್ಜುನನ್ ಒತ್ತಾಯ ಮಲ್ಪುವಳ್ ಕಡೆಕ್ ಆಳೆನ ಪಾತೆರೊಗು ಒತ್ತ್‌ದ್ ಮದಿಮೆ ಆ‍ಪೆ. ಆಯಿಡ್ದ್ ಬುಕ್ಕೊ ಅರ್ಜುನ ಉಲೂಪಿ ದಂಪತಿಲೆಗ್ ಒರಿ ಮಗೆ ಪುಟ್ಟುವೆ ಆಯಗ್ ಇರಾವಾನ್ ಪಂದ್ ಪುದರ್ ದೀಪೆರ್. ಮಗೆ ಪುಟ್ಟಿ ಬುಕ್ಕೊ ಭಾರಿ ಖುಷಿಟಿತ್ತಿನ  ಉಲೂಪಿ ಅರ್ಜುನಗ್ ವರ ಕೊರ್ಪಲ್.ಅಂಚನೆ ನೀರ್ದಡಿಟಿತ್ತಿನ ಮಾತ ಜಲಚರೊಕ್ಲು ಅರ್ಜುನನ ಆಜ್ಞೆನ್ ಪಾಲನೆ ಮಲ್ಪುವ ಅಂಚನೆ ನೀರ್‌ಡ್ ಅರ್ಜುನನ್ ಸೋಪಯೆರೆ ಬಲ್ಲಿ. ಕೆಲವು ಸಮಯೊಡ್ದು ಬುಕ್ಕೊ ಅರ್ಜುನೆ ತನ್ನ ತೀರ್ಥಯಾತ್ರೆನ್ ದುಂಬರಿಪೆ ಉಲೂಪಿ ಬುಕ್ಕೊ ಇರಾವಾನ್ ಮುಕುಲೆನ್ ನಾಗಲೋಕೊಡು ಬುಡ್ದು ಪೋಪೆ.

## ಅರ್ಜುನನ ತೀರ್ಥ ಯಾತ್ರೆ
ಪಾಂಚಾಲದ ರಾಜ ದ್ರುಪದನ ಮಗಳಾಯಿನ ದ್ರೌಪದಿನ್ ಸ್ವಯಂವರೊಡು ಗೆಂದ್‌ದ್  ಅರ್ಜುನೆ ತನ್ನ ಅಪ್ಪೆ ಕುಂತಿಡ ಯಾನ್ ದಾನ ಕೊನತ್ ಬೈದೆ ಪನ್ನಗ  ಕುಂತಿ, ದಾನ ವಾ ಸ್ವರೂಪ ಪನ್ಪಿನೆನ್ ತೆರಿಯಂದೆ  ತಿಕ್ಕಿನ ದಾನೊನು ನಿಕುಲು ಅಣ್ಣ ಮೆಗ್ಯನಕುಲು ಸಮಾನವಾದ್ ಪಟ್ಟೊನ್ಲೆ ಪನ್ಪಳ್. ಈ ಕಾರಣೊಡ್ದಾತ್ರ ದ್ರೌಪದಿ ಪಂಚ ಪಾಂಡವರೆಗ್ ಬುಡೆದಿಯಾದಿಪ್ಪೊಡಾತ್ತ್ ಬತ್ತ್ಂಡ್.ಅಣ್ಣ ಮೆಗ್ಯನಕುಲು  ನಡುವೆ ಇಪ್ಪುನ ಒಗ್ಗಟ್ಟು ಪೊಲಿಯೆರೆ ಬಲ್ಲಿ ಅಯಿಕಾದ್  ಪಾಂಡವೆರ್ ಮಾತ ಸೇರ್ದ್ ಒಂಜಿ ನಿಯಮ  ಮಲ್ಪುವೆರ್. ಸರದಿದ ಪ್ರಕಾರ ದ್ರೌಪದಿ ಒಂಜೊಂಜಿ ವರ್ಷ ಒರಿಯೊರಿ ಪಾಂಡವನ ಒಟ್ಟುಗು ಉಪ್ಪೊಡು ಪಂದ್ ನಿರ್ಧಾರ ಮಲ್ಪುವೆರ್. ಏರಾಂಡಲ ಈ ನಿಯಮೊಗು ವಿರುದ್ದವಾದ್ ನಡತೊಂಡೆರ್ಂಡ ಅಕುಲು ೧೨ ವರ್ಷ ತೀರ್ಥಯಾತ್ರೆಗ್ ಪೋವೊಡಾಪುಂಡು ಪನ್ಪಿನ ನಿಯಮ ಮಲ್ಪುವೆರ್. ಸುರುತ ವರ್ಷ ದ್ರೌಪದಿ ಯುದಿಷ್ಟಿರನ ಒಟ್ಟುಗು ಅಂತಪುರೊಡು ಉಪ್ಪುನಗ ಅರ್ಜುನಗ್ ಅನಿವಾರ್ಯವಾದ್ ಅಕುಲೆನ ಕೋಣೆಗೆ ಪೋವೊಡಾತ್ ಬರ್ಪುಂಡು. ಒರಿ ಬ್ರಾಹ್ಮಣನ ಪೆತ್ತಲೆನ್ ಕಳ್ವೆರ್ ಕಂಡ್‌ದ್ ಕೊನೊನಗ ಅಯೆ ಸಹಾಯ ಕೇನೊಂದು ಅರ್ಜುನನಾಡೆಗ್ ಬರ್ಪೆ. ಅರ್ಜುನನ ಬಿಲ್ಲ್ ಯುದಿಷ್ಟಿರನ ಕೋಣೆಡುಪ್ಪುಂಡು. ಅಂಚಾದ್ ಅರ್ಜುನ ನಿಯಮ ಭಂಗ ಮಲ್ತ್‌ದ್ ಆಡೆ ಪೋವೊಡಾಪುಂಡು. ಆಂಡ  ಸತ್ಯ ವಿಷಯ ಪಾಂಡವೆರೆಗ್ ತೆರಿಬುಕ್ಕೊ ಅಕುಲು ಅರ್ಜುನಗ್ ಮಾಪು ಕೊರ್ಪೆರ್. ಆಂಡ ಅರ್ಜುನ ಯಾನ್ ಶಿಕ್ಷೆ ಅನುಭವಿಸಯೆರೆ ತಯಾರುಲ್ಲೆ ಪಂದ್ ೧೨ ವರ್ಷ ತೀರ್ಥಯಾತ್ರೆಗೆ ಪಿದಡುವೆ.

## ಪುರಾಣದ ಪ್ರಕಾರ ಉಲೂಪಿನ ಮದಿಮೆ
ಕೆಲವೊಂಜಿ ಪುರಾಣದ ಪ್ರಕಾರ ಅರ್ಜುನನ್ ಮದುವೆಯಾಪಿನೆಕ್ ದುಂಬೆ ಉಲೂಪಿಗೆ ನಾಗ ಲೋಕದ ಜವ್ವನನೊಟ್ಟುಗು ಮದಿಮೆ ಆದಿತ್ತ್ಂಡ್‌ಗೆ. ಆಂಡ ಮದಿಮೆಯಾದ್ ಕೆಲವೇ ಕೆಲವು ದಿನೊಟು ಆಳ್ ತನ್ನ ಕಂಡನಿಯನ್ ಕಳೆವೊನೊಡಾಪುಂಡು ಆಳೆನ ಕಂಡನಿಯನ್ ಗರುಡ ದೇವೆ ಒಂಜಿ ಲಡಾಯಿಡ್ ಕೆರ್ಪೆ. ಅವೆಡ್ದ್ ಬುಕ್ಕೊ ಉಲೂಪಿನ್ ಅರ್ಜುನೆ ಮದಿಮೆ ಆಪೆ ಪನ್ಪಿನ ಪುರಾಣದ ಕಥೆ.

## ಉಲ್ಲೇಕೊಲು

ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ಪುರಾಣೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಹಿಡಿಂಬಿ

**ಹಿಡಿಂಬಿ/ಹಿಡಿಂಬೆ** ಭೀಮನ ಬುಡೆದಿ. ಘಟೋತ್ಕಚೆ ಭೀಮೆ ಬುಕ್ಕೊ ಹಿಡಿಂಬೆಯೆರೆನ ಮಗೆ. ಮೋಲೆಗ್ ಪಲ್ಲವಿ ಪನ್ಪುನ ಪುದರ್‌ಲಾ ಇತ್ತ್ಂಡ್. ಭೀಮೆ ಬುಕ್ಕೊ ಹಿಡಿಂಬಿನ ಕತೆ ಮಹಾಭಾರತದ ಆದಿಪರ್ವೊಡು ಬರ್ಪುಂಡು. ಹಿಡಿಂಬಿ ರಕ್ಕಸೆ ಹಿಡಿಂಬಾಸುರನ ತಂಗಡಿ. ಪಾಂಡವೆರೆನ ವನವಾಸ ಸಂದರ್ಭೊಡು ಚಿತ್ರಕೂಟಡ್‍ ಉಪ್ಪುನಗ ಭೀಮನ್ ತೂದ್‍ ಹಿಡಿಂಬೆ ಆಕರ್ಷಿತಲಾಪಲ್‌. ಭೀಮನ್‌ ತೂದ್‍ ಹಿಡಿಂಬೆ ಪೊರ್ಲುದ ಪೊಣ್ಣನ ವೇಷೊಡ್, ಆಯನ್‌ ಮೋಹಿಸಬಲ್. ಭೀಮೆ ಬುಕ್ಕೊ ಹಿಡಿಂಬೆಗ್ ಘಟೋತ್ಕಚ ಪನ್ಪುನ ಮಗೆ ಪುಟ್ಟುವೆ.

## ಭೀಮೆ ಬುಕ್ಕೊ ಹಿಡಿಂಬಿ ವಿವಾಹ
ಹಿಡಿಂಬಾಸುರನ್ ಕೆರ್‌ನೆರ್ದ್ ಬುಕ್ಕೊ ಕುಂತಿ ಭೀಮಡ ಹಿಡಿಂಬಿನ್ ಮದಿಮೆ ಆಪುನಂಚ ಆದೇಶ ಮಲ್ಪುವಲ್. ಬಾಲೆನ್ ಪೆದ್ದಿ ಬುಕ್ಕೊ ಅಲೆನ್ ಬುಡುದು ಪೋಪುನ ಷರತ್ತ್‌ಗ್ ಭೀಮೆ ಪಾಡುವೆ, ಆಯಿಕ್ಕ್‌ ಹಿಡಿಂಬಿ ಒತ್ತೊಂಡಲ್. ಹಿಡಿಂಬಿ ಭೀಮನ ಷರತ್ತಿಗ್ ಒತ್ತೊಂದು ಆಯನ್ ಮದಿಮೆ ಆಪಲ್. ಒಂದು ವರ್ಸೊದುಲಯಿ, ಹಿಡಿಂಬಿ ಒರಿ ಮಗಕ್ಕ್ ಜನ್ಮ ಕೊರ್ಪಲ್. ಅಯನ ತರೆ ಕರತ್ತ ಲೆಕ ಇತ್ತ್‌ನೆರ್ದ್‌ ಅಕುಲು ಅಯಾಗ್ **ಘಟೋತ್ಕಚಾ** ಪಂಡ್‌ದ್ ಪುದರ್ ದೀಯೆರ್. ಘಟೋತ್ಕಚಾ  ಮಹಾಭಾರತ ಯುದ್ಧೊಡು ಒರಿ ಮಹಾನ್ ಯೋಧೆ ಬುಕ್ಕೊ ಪ್ರಮುಖ ವ್ಯಕ್ತಿಯಾದ್ ಇತ್ತೆ.

## ದೇವಸ್ಥಾನೊಲು
ಹಿಡಿಂಬಿ ಬುಕ್ಕೊ ಭೀಮನ ನಡುತ್ತ ಹೋರಾಟ ಹೆಟೌಡಾದ ಅರಣ್ಯ ಪ್ರದೇಶೊಡು ನಡತ್ತ್ಂಡ್ ಪಂದ್ ನಂಬುದೆರ್. "ಹೆಟೌಡಾ" ಪನ್ಪುನ ಪುದರ್ ಹಿಡಿಂಬೆರ್ದ್ ಬುಕ್ಕೊ ಪುದರ್ ದೀದ್ ಉಪ್ಪೆರೆ ಯಾವು ಪಂದ್ ನಂಬುದೆರ್‌. ಭುಟನ್ದೇವಿ ಮಂದಿರೊಡು ಹಿಡಿಂಬೆನ್ ಭುಟನ್ದೇವಿ ಪಂಡ್‌ದ್‍ ಪೂಜಿಸವೊಂದು ಉಲ್ಲೆರ್.
ಮನಾಲಿಡ್‌ ಉಪ್ಪುನ ಹಿಡಿಂಬೆ ದೇವಿ ದೇವಾಲಯ ಅತ್ಯಂತ ಪ್ರಸಿದ್ಧ ದೇವಾಲಯವಾದ್ ಉಂಡು. ಮುಲ್ಪ ಕೆತ್ತ್‌ದ್ ಉಪ್ಪುನ ಕೆಲವು ಪವಿತ್ರ ವಸ್ತುಲೆಡ್ ರಥೊಕುಲು, ಪಜ್ಜೆಗುರುತುಲು ಬುಕ್ಕೊ ಎಲ್ಯ ಪ್ರತಿಮೆಲೆನ್‌ ಒಳಗೊಂಡ್‌ದ್ ಉಂಡು. ಪಗೋಡಾ ಆಕಾರದ ಮರತ್ತ ದೇವಾಲಯ ಅಯಿತ್ತ ಸಂಕೀರ್ಣವಾಯಿನ ಕೆತ್ತ್‌ನ ಮರತ್ತ ಬಾಕಿಲುಲು ಬುಕ್ಕೊ ಮರತ್ತ ಶಿಖಾರೊಲೆನ್ ೫೦೦ ವರ್ಸೊಲೆರ್ದ್ ದುಂಬು ಪಂಡ ಆತ್ ಪಿರಾಕ್‌ದವು ಪಂಡ್‌ದ್ ನಂಬುದೆರ್. ಈ ದೇವಾಲಯದ ಕಲಾಕೃತಿದ ಕೆತ್ತನೆಗಾರೆ ತನ್ನ ಕೆಲಸೊನು ಪೂರ್ಣಗೊಳಿಸಾಯಿ ಬುಕ್ಕೊ ಅಯನ ಕೈಕುಲೆನ್ ಕತ್ತೆರಿತೊಂದೆ ಪಂಡ್‌ದ್ ಪನ್ಪೆರ್. ಒಂದೆರ್ದ್ ಆದ್ ಅಯೆ ಅಂಚಿನ ಸುಂದರವಾಯಿನ ಕೃತಿನ್‌ ಬುಕ್ಕೊ ಓಲುಲಾ ಉತ್ಪಾದನೆ ಮಲ್ತ್‌ದ್‍ಜೆ. ಉಂದು ದಿಯೋದರ್ ಕಾಡ್‌ದ ನಡುಟ್ಟು ಉಂಡು.

## ಪರ್ಬೊಲು
ನಂಬಿಕೆದ ಪ್ರಕಾರ ದಸರಾ ವಾರ್ಷಿಕ ಉತ್ಸವೊಡು ಭಾಗವಹಿಸಯೆರೆ ಕುಲ್ಲು ಪಟ್ಟಣೊಗು ಪ್ರಯಾಣಿಸವೊಲಿ. ಅಲ್ಪ ಹಿಡಿಂಬೆನ ರಥ ಕುಲ್ಲು ಕಣಿವೆದ ಇಡೆರ್ದ್ ದೇವೆರೆನ ಮೆರವಣಿಗೆನ್ ನಡಪಾವೆರ್‌. ರಘುನಾಥ್‌ನ ಮುಖ್ಯ ರಥೊನು ಬೆಂಗಾವಲು ಮಲ್ಪುಂಡು. ಏಳ್ ದಿನೊಕುಲೆನ ಉತ್ಸವದ ಕಡೆಟ್ಟ್, "ಲಂಕಾ ದಹನ್" ದಿನತ್ತಾನಿ, ಹಿಡಿಂಬೆನ ತ್ಯಾಗೊನು ಮಲ್ಪುವೆರ್. ಘಟೋತ್ಕಚೆ ಕೈತಲ್‌ದ ಬಂಜಾರ್ ಗ್ರಾಮ ಬುಕ್ಕೊ ಸಿರಾಜ್ ಜಿಲ್ಲೆದ ಜನಪ್ರಿಯ ದೇವೆರಾದ್ ಉಲ್ಲೆರ್..

## ಉಂದೆನ್ ತೂಲೆ
* ಹಿಡಿಂಬ

## ಉಲ್ಲೇಕೊಲು

]

ವರ್ಗೊ:ಹಿಂದೂ ಧರ್ಮ
ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ಮಹಾಭಾರತ
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸುಭದ್ರೆ

**ಸುಭದ್ರೆ** ಮಹಾಭಾರತೊಡು ಸುಭದ್ರೆ ವಸುದೇವನ ಮಗಳ್ ವಸುದೇವೆ ಕಂಸನ ಕರ್ಪಿಲ್ಲ್‌ಡ್ದ್ ಬುಡುಗಡೆ ಆಯಿ ಬುಕ್ಕೊ ರೋಹಿಣಿದೇವಿನ ಮಗಳಾದ್ ಪುಟ್ಟುವಲ್. ಅಂಚಾದ್ ಕೃಷ್ಣೆ ಬುಕ್ಕೊ ಬಲರಾಮನ ತಂಗಡಿಯಾಪಲ್. ಸುಭದ್ರೆ ಅರ್ಜುನನ್ ಮೋಕೆಗ್ ತಿಕ್ಕ್‌ದ್ ಮದಿಮೆಯಾಪಲ್. ಸುಭದ್ರೆ ಅಭಿಮನ್ಯುನ ಅಪ್ಪೆ..

## ಮದಿಮೆದ ತಯಾರಿ
ಸುಭದ್ರೆ ಮದಿಮೆದ ಪ್ರಾಯೊಗು ಬನ್ನಗ ಬಲರಾಮ ತನ್ನ ಮೋಕೆದ ಶಿಷ್ಯೆಯಾದಿತ್ತಿನ ದುರ್ಯೋಧನಗ್ ಸುಭದ್ರೆನ್ ಮದಿಮೆ ಮಲ್ಪುನ ಯೋಚನೆ ಮಲ್ಪುವೆ ಆಂಡ ಅರ್ಜುನ ಬುಕ್ಕೊ ಸುಭದ್ರೆ ಒರಿಯಕ್ಕೊರಿ ಮೋಕೆ ಮಲ್ಪುನೆನ್ ತೆರಿದಿತ್ತಿನ ಕೃಷ್ಣೆ ಅರ್ಜುನಗ್ ಸಹಾಯ ಮಲ್ಪುವೆ. ದುರ್ಯೋಧನನೊಟ್ಟಿಗೆ ಆಪಿನ ಮದಿಮೆನ್ ತಪ್ಪಾಯೆರೆ ಪ್ರಯತ್ನ ಮಲ್ಪುವೆ.

## ಸುಭದ್ರೆನ ಅಪಹರಣ

ವ್ಯಾಸನ ಮಹಾಭಾರತ ಸುಭದ್ರಾ ಅರ್ಜುನನ್ ಮೋಕೆ ಮಲ್ತೊಂದಿತ್ತಳ್ಂದ್ ಪನ್ಪುಂಡು . ಅರ್ಜುನೆ ತನ್ನ ಬುಡೆದಿ ದ್ರೌಪದಿನೊಟ್ಟುಗು ಉಪ್ಪುನ  ಖಾಸಗಿ ಪೊರ್ತುಗು ಸಂಬಂಧಿಸದಿನೆ ತನ್ನ ಸಹೋದರೆರೊಟ್ಟುಗು ಇತ್ತಿನ ಒಪ್ಪಂದದ ನಿಯಮೊಲೆನ್ ಪೊಲಿತಿನೆಕ್ ಸ್ವಯಂ-ಮಲ್ತೊಂದಿನ ತೀರ್ಥಯಾತ್ರೆಡುಪ್ಪುವೆ. ದ್ವಾರಕ ನಗರೊಗು ಬತ್ತಿನ ಅರ್ಜುನೆ  ಕೃಷ್ಣನ್ ಭೇಟಿಯಾಪೆ ಅಂಚನೆ ಕೆಲವು ಸಮಯ ಆಯನೊಟ್ಟುಗು ಇತ್ತ್‌ದ್. ಅವೆಡ್ದ್ ಬುಕ್ಕೊ ಅಕುಲು  ರೈವತ ಪರ್ವತೊಡು  ನಡಪಿನ ಉಚ್ಚಯೊಡು ಪಾಲ್ ಪಡೆಪೆರ್. ಉಚ್ಚಯೊದಾಡೆ ಸುಭದ್ರಾ ಬುಕ್ಕೊ ಅಳೆನ ದೋಸ್ತಿನಕುಲು ಬರ್ಪೆರ್. ಸುಭದ್ರೆನ್ ತೂಯಿನ ಅರ್ಜುನೆ ಅಳೆನ ಪೊರ್ಲುಗು ಮರ್ಲಾದ್ ಅಲೆನ್ ಮದಿಮೆ ಆಯೆರೆ ಇಷ್ಟ ಪಡ್ಪೆ. ಭಗವಾನ್ ಕೃಷ್ಣೆ ಸುಭದ್ರೆ ಅರ್ಜುನನ್ ಪ್ರೀತಿ ಮಲ್ಪುನ  ಸತ್ಯೊನು ತೆರಿದ್ ಅಕುಲೆನ ಮದಿಮೆಗ್  ಒಪ್ಪುವೆ. ಆಂಡ ಬಲರಾಮೆ ಅವೆಕ್ ದುಂಬೆ ದುರ್ಯೋಧನಗ್ ಬಾಸೆ ಕೊರ್ತೆ ಪನ್ಪಿ  ಸತ್ಯೊನು  ತೆರಿನ ಕೃಷ್ಣೆ ಅರ್ಜುನಗ್ ಸುಭದ್ರೆನೊಟ್ಟುಗು ಬಲಿತ್ ಪೋಯೆರೆ ಪನ್ಪೆ..ಕೃಷ್ಣೆ ಅರ್ಜುನಗ್ ಸುಭದ್ರೆನ್ ಅಪಹರಣ ಮಲ್ಪೆರೆ ಸಲಹೆ ಕೊರ್ಪೆ. ಇಂಚ ಅರ್ಜುನೆ ಸುಭದ್ರೆನ್ ಅಪಹರಣದ ಸುದ್ದಿ ತೆರಿಬುಕ್ಕೊ ಬಲರಾಮ ಅರ್ಜುನನೊಟ್ಟುಗು ಲಡಾಯಿ ಮಲ್ಪುವೆಂದ್  ತೆರಿನ ಕೃಷ್ಣೆ ಅರ್ಜುನನೊಟ್ಟುಗು ರಥ ಆದ್ ಪೋಯೆರೆ ನಿಘಂಟ್ ಮಲ್ಪುವೆ. ಅರ್ಜುನೇ ಸುಭದ್ರೆನ್ ಅಪಹರಣ ಮಲ್ಪುವೆ ಬುಕ್ಕೊ ಕೃಷ್ಣನೊಟ್ಟಿಗೆ ಪಿದಾಡ್ದ್ ಪೋಪೆರ್. ಅರ್ಜುನೆ ಸುಭದ್ರೆನ್ ಅಪಹರಣ ಮಲ್ತೆ ಬುಕ್ಕೊ ಸುಭದ್ರೆನ್ ರಥೊತ ಉಲಯಿ ದೀತಿನ ವಿಷಯ ತೆರಿ ಬುಕ್ಕೊ  ಬಲರಾಮ ಬುಕ್ಕೊ ಕೆಲವು  ಯಾದವರು  ಕೋಪಡು ಅರ್ಜುನನ್ ರಥೊಕ್ಕು ಅಡ್ಡ ಪಾಡೊಡುಂಡು  ನಿರ್ಧಾರ ಮಲ್ಪುವೆರ್.ಆಂಡ ಕೃಷ್ಣೆ ಅರ್ಜುನನೊಟ್ಟುಗು ಇತ್ತಿನೇಡ್ದಾವರ ಒವ್ವುಲ ಫಲಕಾರಿ ಆಪುಜಿ ಕಡೆಕ್  ಬಲರಾಮೆಲ ಒಪ್ಪಿದ್ ಅರ್ಜುನನೊಟ್ಟುಗು ಸುಭದ್ರೆನ ಮದಿಮೆ ಮಲ್ಪುವೆ.

## ಪೂಜೆ
ಹಿಂದೂಲೆನ ಕೆಲವು ವಿಭಾಗೊಲು ಸುಭದ್ರೆನ್ ಯೋಗಮಯ ದೇವತೆ ಪಂದ್ ನಂಬುವೆರ್. ಪುರಿ ಜಗನ್ನಾಥ ದೇವಸ್ಥಾನೊಡು ಪೂಜಿ ಪಡೆಪಿನ ಮೂಜಿ ದೇವತೆಲೆಡ್ ಸುಭದ್ರೆಲ ಒಂಜಿ.. ಇದಲ್ಲದೆ ಒಡಿಶಾ, ಪಶ್ಚಿಮ ಬಂಗಾಳ ಬುಕ್ಕೊ ಗುಜರಾತ್‌ದ ಕೆಲವು ಸಮುದಾಯದಕುಲು ಸುಭದ್ರೆನ್ ಪೂಜೆ ಮಲ್ಪುವೆರ್ ಪನ್ಪಿನ ಮಹಿತಿಲ ಉಂಡು.

## ಉಲ್ಲೇಕೊಲು

ವರ್ಗೊ:ಮಹಾಭಾರತದ ಪಾತ್ರೊಲು
ವರ್ಗೊ:ಪುರಾಣೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸೈಂಟ್ ಆಗ್ನೆಸ್ ಕಾಲೇಜ್

**ಸೈಂಟ್ ಆಗ್ನೆಸ್ ಕಾಲೇಜ್** ವಿದ್ಯಾರ್ಥಿನಿಲೆಗ್ ಮೀಸಲಾದಿತ್ತಿನ ಪದವಿ ಕಾಲೇಜ್. ಸುರುಕಾದ್ ಕ್ಯಾಥೊಲಿಕ್ ಪೊಂಜೊಲೆನ ಬರವುಗಾದ್(ಶಿಕ್ಷಣ) ಸ್ಥಾಪನೆಯಾಯಿನ ಅಲ್ಪಸಂಖ್ಯಾತ ಶಿಕ್ಷಣ ಸಂಸ್ಥೆಯಾದುಂಡು. ಮೂಲತಃ ಈ ಕಾಲೇಜ್‌ನ್ ಅಪೋಸ್ಟೋಲಿಕ್ ಕಾರ್ಮೆಲ್ ಸಿಸ್ಟರ್ಸ್ 1920 ಡ್ ಸುರು ಮಲ್ತೆರ್. ಇದು ದಕ್ಷಿಣ ಭಾರತೊಡು ಸುರುತ ಕ್ಯಾಥೊಲಿಕ್ ಮಹಿಳಾ ಕಾಲೇಜ್ ಬುಕ್ಕೊ ದೇಶೊಡು ರಡ್ಡ್‌ನೆ ಮಹಿಳಾ ಕಾಲೇಜ್ ಪನ್ಪಿ ಪುಗಾರ್ತೆ ಪಡೆತ್ಂಡ್.
## ಉಪ್ಪುನ ಜಾಗೆ
**ಸೈಂಟ್ ಆಗ್ನೆಸ್ ಕಾಲೇಜು** ವಿದ್ಯಾರ್ಥಿನಿಲೆನ ಪದವಿ ಕಾಲೇಜು. ಭಾರತ ದೇಶದ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆದ ಮಂಗಳೂರು ಮಹಾನಗರ ಪಾಲಿಕೆದ ಬೆಂದೂರು ಪ್ರದೇಶೊಡುಂಡು.  ಈ ಸಂಸ್ಥೆ್ದ  ಪಕ್ಕೊಡೆ ಸೈಂಟ್ ಸೆಬಾಸ್ಟಿಯನ್ಸ್ ಚರ್ಚ್ ಉಂಡು.

## ಇತಿಹಾಸ
ಸೈಂಟ್ ಆಗ್ನೆಸ್ ಕಾಲೇಜು ೨೦೦೭ಡ್ ಮಂಗಳೂರು ವಿಶ್ವವಿದ್ಯಾನಿಲಯೊಡ್ದು ಬೇತೆ ಆದ್ ಸ್ವಾಯತ್ತ(ಸ್ವತಂತ್ರ) ಸಂಸ್ಥೆಯಾದ್ ರೂಪು ಪಡೆಂಡ್.  ಈ ವಿದ್ಯಾಸಂಸ್ಥೆ 1920ಡ್ ಸುರು ಆಂಡ್.  1858ಡ್ ಫ್ರಾನ್ಸ್‌ಡ್  ಅಪೋಸ್ಟೋಲಿಕ್ ಕಾರ್ಮೆಲ್ ಸಭೆತ ಮದರ್ ವೆರೋನಿಕಾ (1823-1906) ಬಯೋನ್ನೆ ಪ್ಯಾಶನ್‍ರ ನೆಂಪುಗಾದ್ ತಾಪನೆ ಆಂಡ್ ಬುಕ್ಕೊ 1870 ಡ್ ಕುಡ್ಲಡ್(ಮಂಗಳೂರು) ಈ ಸಂಸ್ಥೆನ್ ತಾಪನೆ ಮಲ್ತೆರ್.

## ವಿಭಾಗೊಲು
ಸೈಂಟ್ ಆಗ್ನೆಸ್ ಕಾಲೇಜ್‌ಡ್ ಡಿಗ್ರಿ ಶಿಕ್ಷಣೊಡು ಕಲಾ ವಿಭಾಗ ವಾಣಿಜ್ಯ ಬುಕ್ಕೊ ವಿಜ್ಞಾನ ವಿಭಾಗ ಪಂದ್ ಮುಖ್ಯವಾದ್ ಮೂಜಿ ವಿಭಾಗೊದ ತರಬೇತಿ ಇತ್ತ್ ದ್ ಸ್ನಾತಕೋತ್ತರ ವಿಭಾಗೊದ ಶಿಕ್ಷಣ ವ್ಯವಸ್ಥೆಲ ಉಂಡು. ಕಾಲೇಜ್‌ ವಿದ್ಯಾರ್ಥಿಲೆನ ಅನುಕೂಲೊಗು ಬೋಡಾದ್ ಎಡ್ದೆ ಗ್ರಂಥಾಲಯ, ಕ್ಯಾಂಟಿನ್ ಅಂಚನೆ ಕಂಪ್ಯೂಟರ್ ಲಾಬ್ ಪ್ಲೇ ಗ್ರೌಂಡ್ ಇಂಚ ಮಾತ ಸೌಕರ್ಯ ಇತ್ತಿನ ಕಾಲೇಜ್.

## ಉಲ್ಲೇಕೊಲು

ವರ್ಗೊ:ಪೊಂಜೊವುಲೆನ ಕಾಲೇಜ್
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಬೆಸೆಂಟ್ ಪೊಣ್ಣುಲೆನ ಪದವಿ ಕಾಲೇಜು

ರಾಷ್ತ್ರ ಮಹಿಳಾ ಶಿಕ್ಷಣ ಸಂಸ್ಥೆದ ಅಧ್ಯಕ್ಷರಾದಿತ್ತಿನ ಮಣೇಲು ಶ್ರೀನಿವಾಸ ನಾಯಕೆರ್ 1977 ಡ್ ಈ ಸಂಸ್ಥೆನ್ ಶುರು ಮಲ್ತೆರ್.  ಬುಕ್ಕೊ ಆರೆನ ಉತ್ತರಾಧಿಕಾರಿಲಾಯಿನ ಶ್ರೀ ದಾಮೋದರ ಪ್ರಭು ಬುಕ್ಕೊ ಮಣೇಲು ಕೃಷ್ಣ ನಾಯಕ್ ಮೊಕುಲು ಮುಂದುವರೆಪಾಯೆರ್. ಸಮಾಜ ಸುಧಾರಕಿ ಡಾ. ಅನಿಬೆಸಂಟ್ ಮೆರೆನ ತತ್ತ್ವಾದರ್ಶದ ನೆಲೆಟ್ ಸ್ಥಾಪನೆಯಾಯಿನ ಈ ಕಾಲೇಜು, ದಕ್ಷಿಣ ಕನ್ನಡ ಜಿಲ್ಲೆಡ್ ಉಪ್ಪುನ ಕೆಲವೇ ಕೆಲವು ಪೊಂಜೊವುಲೆನ ಕಾಲೇಜಿಡ್ ಒಂಜಿ. ಉಂದು ನ್ಯಾಕ್ ಡ್ **ಎ** ಶ್ರೇಣಿ ಪಡೆಯಿನ ಕಾಲೇಜು.

ಮಂಗಳೂರು ವಿಶ್ವವಿದ್ಯಾನಿಲಯದ ಅಡಿಟ್ ಬರ್ಪಿನ ಈ ಸಂಸ್ಥೆಡ್ 1000ಡ್ದ್ ಲಾ ಜಾಸ್ತಿ ಪೊಣ್ಣು ಜೋಕುಲು ಕಲ್ಪುವೆರ್.

## ಕಾಲೇಜಿನ ಬೇತೆ ಬೇತೆ ಕಲ್ಪಿ ಬಗೆಕುಲು
*ಕಲಾ ಅಧ್ಯಯನ
*ವಾಣಿಜ್ಯ ಅಧ್ಯಯನ
*ವಿಜ್ಙಾನ ಅಧ್ಯಯನ
*ಬಿಸಿಎ
*ವ್ಯವಹಾರ ಅಧ್ಯಯನ

## ವಿಭಾಗೊಲು
ಬೆಸೆಂಟ್ ಕಾಲೇಜಿಡ್ ಕನ್ನಡ. ಇಂಗ್ಲಿಸ್, ಹಿಂದಿ, ಸಂಸ್ಕ್ಗೃತ, ಇತಿಹಾಸ,  ಗಣಕಶಾಸ್ತ್ರ, ಲೆಕ್ಕ ಶಾಸ್ತ್ರ, ಸಂಖ್ಯಾಶಾಸ್ತ್ರ ಇಂಚ ಸುಮಾರು ವಿಭಾಗೊಲು ಉಂಡು
## ವೃತ್ತಿ ಆಧಾರಿತ ಕಲ್ಪಿ ಬಗೆ
ಕಂಪ್ಯೂಟರ್ ನೆಟ್ ವರ್ಕಿಂಗ್

## ಸೌಲಭ್ಯೊಲು
ಜೋಕುಲೆಗೆ ಪ್ರೋತ್ಸಾಹೊ ಕೊರಿಯರೆಗಾದ್ ಭಾಷಣಕಾರೆರೆನ ಕೂಟ, ಜನಪದ ಸಾಂಸ್ಕೃತಿಕ ಕೂಟದಂಚಿನ  ಬೇತೆ ಬಗೆತ ಚಟುವಟಿಕೆಲು ಈ ಕಾಲೇಜಿಡ್ ಉಂಡ್

## ಪಿದಯಿದ ಕೊಲಿಕ್ಕೆಲು
ಕಾಲೇಜ್‍ದ ವೆಬ್‍ಸೈಟ್

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸತ್ಯಭಾಮ

**ಸತ್ಯಭಾಮ** ಕೃಷ್ಣ ದೇವೆರೆನ ಬೊಡೆದಿ. ಸತ್ಯಭಾಮೆ ಭೂದೇವಿನ ಅವತಾರ ಪಂಡ್ದ್‌ಲಾ ಪುರಾಣೊಡು ಪನ್ಪೆರ್. ಸತ್ಯಭಾಮೆ ಯಾದವ ದೊರೆ ಸತ್ರಜಿತನ ಮಗಲ್. ಸತ್ಯಭಾಮೆಗ್ ಕೃಷ್ಣನೊಟ್ಟುಗು ಭಾನು, ಸ್ವಭಾನು, ಸುಭಾನು, ಭಾನುಮಾನ್, ಫ್ರಭಾನು, ಅತಿಭಾನು, ಪ್ರತಿಭಾನು, ಶ್ರಿಭಾನು, ಬೃಹದ್ಭಾನು ಬುಕ್ಕೊ ಚಂದ್ರಭಾನು ಪನ್ಪಿನ ಜೋಕುಲು ಇತ್ತೆರ್. 

## ನರಕಾಸುರ ವಧೆಟ್ ಸತ್ಯಭಾಮೆನ ಪಾತ್ರ
ಕೆಲವು ಪುರಾಣೊದ ಪ್ರಕಾರ ನರಕಾಸುರನ ವದೆ ಸತ್ಯಭಾಮೆನ ಕೈಯ್ಡ್ ಆಯಿನವು. ಬ್ರಹ್ಮನ ವರ ತಿಕ್ಕ್‌ನ ನರಕಾಸುರೆ, ಸ್ವರ್ಗಲೋಕೊದ ಮಿತ್ತ್ ಆಕ್ರಮಣ ಮಲ್ತ್‌ದ್, ಇಂದ್ರನ್ ಸೋಪಾವೆ. ಬುಕ್ಕೊ 16,000 ಪೊಂಜೊವುಲೆನೆ ಆಯನ ಅರಮನೆಡ್ ಬಂದಿ ಮಲ್ಪುವೆ. ಇಂದ್ರನ ವಿನಂತಿಗಾತ್ರ ಶ್ರೀ ಕೃಷ್ಣ ದೇವೆರ್, ಸತ್ಯಭಾಮೆನೊಟ್ಟುಗ್ ನರಕಾಸುರನ್ ಕೆರಿಯರೆ ಪೋಪೆರ್.  ಯುದ್ಧೊಡು ನರಕಾಸುರೆ, ಕೃಷ್ಣ ದೇವೆರೆನ ಮಿತ್ತ್ ಶಕ್ತಿ ಪ್ರಯೋಗ ಮಲ್ತ್‌ದ್, ಒಂತೆ ಪೊರ್ತು ಮತಿ ತಪ್ಪುಲೆಕ್ಕ ಮಲ್ಪುವೆ. ಆ ಪೊರ್ತುಡ್ ಬಾಣ ಪ್ರಯೋಗo ಮಲ್ತ್‌ದ್ ಸತ್ಯಭಾಮೆ ನರಕಾಸುರನ್ ಕೆರ್ಪಲ್ ಪನ್ಪುನ ಉಲ್ಲೇಕೊ ಉಂಡು.

## ತುಲಾಭಾರದ ಕತೆ
ನಾರದ ಮುನಿನ ಪಾತೆರ ಕೇನ್‌ನ ಸತ್ಯಭಾಮೆ, ತನ್ನ ಮಿತ್ತ್‌ದ ಕೃಷ್ಣನ ಪ್ರೀತಿನ್ ಸಾಬೀತ್ ಮಲ್ಪರೆ, ತುಲಾಭಾರ ಮಲ್ಪುನ ಮನಸ್ ಮಲ್ಪುವೊಲು. ಏತೇ ಬಂಗಾರ್ ಪದ್ದೆಯಿ ಪಾಂಡಲಾ ಕೃಷ್ಣನ ದಿನ್ನೊಗು ಸಮ ಬರಂದೆ ಇಪ್ಪುನಗ, ರುಕ್ಮಣಿ ಕಂತ್ ಪಾದಿನಿ ಒಂಜಿ ತುಳಸಿ ದಳೊಡ್ ಕೃಷ್ಣೆ ಕುಲ್ಲುದಿನ ಬರಿ ಮಿತ್ತ್ ಬತ್ತಿನ ಕತೆ ಅಸ್ಸಾಂದ ಜನಪದೊಟು ಬರ್ಪುಂಡು.

## ದ್ರೌಪದಿನೊಟ್ಟುಗು ಸ್ನೇಹೊ
ಮಹಾಭಾರತದ ವನ ಪರ್ವೊಡು, ದ್ರೌಪದಿ ಬುಕ್ಕೊ ಸತ್ಯಭಾಮೆನ ಸ್ನೇಹ ತೂವರೆ ತಿಕ್ಕುಂಡು. ಕೃಷ್ಣೆ ಬುಕ್ಕೊ ಸತ್ಯಭಾಮೆ, ಕಮ್ಯಾಕ ಪನ್ಪಿನ ಕಾಡ್‌ಗ್ ಪಾಂಡವೆರೆನ್ ತೂವರೆ ಪೋಪೆರ್. ಅವ್ಲು ಸತ್ಯಭಾಮೆ, ದ್ರೌಪತಿಡ ಸ್ರ್ತೀದರ್ಮೊದ ಬಗೆಟ್ ಮಸ್ತ್ ಪ್ರಶ್ನೆಲೆನ್ ಕೇನುವಲ್. ದ್ರೌಪದಿ ಆಲೆನ ಅನುಭವದ ಮಿತ್ತ್ ಮಸ್ತ್ ಗುಟ್ಟುಲೆನ್ ಪನ್ಪೊಲು. ಅಕುಲು ಅವ್ಲು ಕುಟುಮ್ಮೊ, ಸಮ್ಮಂದೊ, ಗೌರವ ಬುಕ್ಕೊ ಕೆಲಸದ ಬಗೆಟ್ ಪಾತೆರ್‌ನ ಉಲ್ಲೇಕೊ ತಿಕ್ಕುಂಡು.

## ಕಡೆತ ದಿನೊಕುಲು
ಕೃಷ್ಣ ದೇವೆರೆನ ಕೆಲವು ಪ್ರೀತಿದ ಬೊಡೆದಿಯರೆನೊಟ್ಟುಗು ಕಾಡ್ ಗ್ ಪೋಪಿನ ಸತ್ಯಭಾಮೆ, ಅವ್ಲು ಪಂರ್ದ್, ಗೆಡ್ಡೆಲೆನ್ ತಿನೊಂದು ಹರಿನ ಧ್ಯಾನ ಮಲ್ಪುವೆರ್. ಹಿಮಾವತ್ ದ ಅಂಚಿದ ಕಲ್ಪ ಪನ್ಪಿನ ಜಾಗೊಟು ಸ್ವರ್ಗಸ್ಥರಾಪೆರ್.

## ಉಲ್ಲೇಕೊಲು
ಇಂದ್ರಾಣಿ

**ಇಂದ್ರಾಣಿ**ನ್ ಶಚಿ(ಸಚಿ) ಪಂಡ್ದ್ ಲಾ ಲೆಪ್ಪುವೆರ್. 
ಉಂಬೆರು ಇಂದ್ರನ ಬೊಡೆದಿ. ಇಂದ್ರಾಣಿ ಅಸುರೆ ಪುಲೋಮನನ ಮಗಲ್. ಪುರಾಣೊದ ಪ್ರಕಾರ ಒಂಜಿ ಸಲ ಇಂದ್ರೆ ದೆಂಗ್ ದ ಉಪ್ಪುನಗ, ಚಂದ್ರ ವಂಶ ದ ರಾಜೆ ನಹುಶೆ ಸ್ವರ್ಗ ಲೋಕೊದ ರಾಜೆ ಆಪೆ, ಆ ಪೊರ್ತುಗು ಇಂದ್ರಾಣಿ ನ್ ಆಯನ ರಾಣಿ ಮಲ್ಪರೆ ಪ್ರಯತ್ನ ಮಲ್ಪುವೆ. ಅದಗ ಆಲ್  ಆಲೆನ ಬುದ್ಧಿವಂತಿಗೆಡ್ ಆಯನ್ ಸಿಂಹಾಸೊನೊಡ್ದ್ ತಿರ್ತ್ ಜಪ್ಪಾವೊಲು. ಹಿಂದೂ ಧರ್ಮ ಮಾತ್ರ ಅತ್ತಾಂದೆ ಜೈನ ಬುಕ್ಕೊ ಬೌಧ್ಧ ಧರ್ಮೊದ ಗ್ರಂಥೊಲೆಡ್ ಲಾ ಆಲೆನ ಉಲ್ಲೇಖ ಉಂಡು.

## ವೇದೊಲೆಡ್
ಋಗ್ವೇದೊಡು ಇಂದ್ರಾಣಿನ ಪೊರ್ಲುನು ಸುಗಿಪುನ ಭಜನೆ ಉಂಡು ಉಂದೆಟ್ಟ ಮಾತ್ರ ಅತ್ತಾಂದೆ ಶತಪಥ ಬ್ರಾಹ್ಮಣ, ತೈತ್ರೀಯ ಬ್ರಾಹ್ಮಣ ಬುಕ್ಕೊ ಐತ್ರೇಯ ಬ್ರಾಹ್ಮಣೊಡುಲಾ ಇಂದ್ರಾಣಿ ನ ಉಲ್ಲೇಖ ತಿಕ್ಕುಂಡು. 
 
## ರಾಮಾಯಣೊಡ್
ರಾಮಾಯಣೋದ ಒಂಜೆ ಕಥೆತ ಪ್ರಕಾರ, ಹಿರಣ್ಯ ಕಶಿಪುನ,ಮಗೆ ಅನುಹ್ಲಾದೆ ಶಚಿನ್ ಮದ್ಮೆ ಆವರೆ ಕೇನುವೆ, ಅಯ್ಕ್ ಶಚಿ ಬೊಡ್ಚಿ ಪನ್ಪೊಲು. ಪುಲೋಮನ ಅನುಮತಿ ದೆತೊಂದು ಆಯೆ ಶಚಿನ್ ಬಲತ್ಕಾರೊಡು ಲೆತ್ತೊಂದು ಪೋಪೆ. ಅವೆನ್ ತೂಯಿನ ಇಂದ್ರೆ, ಪುಲೋಮನ  ಬುಕ್ಕೊ ಅನುಹ್ಲಾದನ್ ಕೆರ್ದ್ ಆಯನ ಬೊಡೆದಿನ್ ಲೆತ್ತೊಂದು ಪೋಪೆ.

## ಬೇತೆ ಪುರಾಣೊಲೆಡ್
ದಕ್ಷಿಣ ಭಾರತೊದ ಸ್ಕಂದ ಪುರಾಣೊಡು ಸುರಪದ್ಮನ್ ಪನ್ಪಿನ ಅಸುರೆ ಶಚಿನ್ ಮದ್ಮೆ ಆವರೆ ಬಯಕುವೆ. ಉಂದು ಗೊತ್ತಾದ್ ಇಂದ್ರೆ ಶಾಸ್ತ ದೇವೆರೆನ್ ಶಚಿನ್ ಕಾಪರೆ ದೀಪೆ. ಶಾಸ್ತ ದೇವೆರ್ ಇಪ್ಪಂದಿನ ಪೊರ್ತು ತೂದು ಸುರಪದ್ಮನ್ ನ ಮೆಗ್ದಿ ಶಚಿನಡೆಗ್ ಬತ್ತ್ ದ್ ಆಲನ ಪಲಯನ್ ಮದ್ಮೆ ಆವರೆ ಒತ್ತಾಯ ಮಲ್ಪುವೊಲು.

ವಿಷ್ಣು ಪುರಾಣ ಬುಕ್ಕೊ ಭಾಗವತ ಪುರಾಣೊದ ಪ್ರಕಾರ ಸಮುದ್ರ ಮಥನೊಡು ತಿಕ್ಕ್ ದಿನ ಪಾರಿಜಾತ ಮರ ಶಚಿನ ವಶೊಟ್ ಉಪ್ಪುಂಡು. ಕೃಷ್ಣ ದೇವೆರ್ ಆರೆನ ಬೊಡೆದಿ ಸತ್ಯ ಭಾಮ ನೊಟ್ಟುಗ್ ಇಂದ್ರನಡೆ ಬನ್ನಗ ಸತ್ಯಭಾಮಗ್ ಆ ಮರನ್ ತೂದು ದ್ವಾರಕೆಗ್ ಕೊನೊವೊಡು ಪಂಡ್ದ್ ಆಸೆ ಆಪುಂಡು. ಶಚಿನ ತೋಟ ಕಾಫುನಕುಲು ಆಲೆಗ್ ಎಚ್ಚರಿಕೆ ಕೊರ್ಪೆರ್. ಸಾಧ್ಯ ಇತ್ತ್ಂಡ ಇಂದ್ರೆ ಮರನ್ ಒರಿಪಾವಡ್ ಪಂಡ್ದ್ ಪನಿನೆನ್ ಕಾಪುನಾಯನ ಬಾಯಡ್ದ್ ಕೇನ್ದ್ ಶಚಿ ಇಂದ್ರಡ ಆ ಮರನ್ ಒರಿಪಾವರೆ ಪನ್ಪಲ್. ಇಂದ್ರೆ ಬುಕ್ಕೊ ಕೃಷ್ಣ ನ ನಡುಟ್ ಯುದ್ಧ ಆದ್ ಗೆಂದಿನ ಕೃಷ್ಣೆ ಪಾರಿಜಾತದ ಮರನ್ ದ್ವಾರಕೆಗ್ ಕನ್ಪೆರ್.

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ರಾಧಾ ಯಾದವ್

thumb|ರಾಧಾ ಯಾದವ್
**ರಾಧಾ ಪ್ರಕಾಶ್ ಯಾದವ್**, ಒರ್ತಿ ಭಾರತೀಯ  ಕ್ರಿಕೆಟ್ ಗೊಬ್ಬುದಾರ್. ಮೆರ್ ಎಡಗೈ ಲೆಗ್ ಸ್ಪಿನ್ ಬೌಲರ್. ದೇಶಿ ಕ್ರಿಕೆಟ್‍್ ಡ್ ಮುಂಬೈ, ಬರೋಡ ಬುಕ್ಕೊ ಪಶ್ಚಿಮ ವಲಯ ಕ್ರಿಕೆಟ್ ಕೋಪೆಡ್ ಗೊಬ್ಬುದೆರ್ ಆಡುತ್ತಾರೆ

## ಸುರುತ ಜೀವನ
ರಾಧಾ ಯಾದವ್ ಏಪ್ರಿಲ್ ೨೧, ೨೦೦೦ಡು ಬೊಂಬಾಯಿಡ್ ಪುಟ್ಟ್‌ಯೆರ.ಮೆರೆನ ಅಮ್ಮೆರ್ ಓಂ ಪ್ರಕಾಶೆರ್ ಒರಿ ತರಕಾರಿ ಬ್ಯಾರೊದಾರ್. ಅರೆನ ಅಮ್ಮೆರೆಗ್ ಮಸ್ತ್ ತೊಂದರೆಲು ಇತ್ತ್ಂಡಲ, ಮಗಳೆನ ಕ್ರಿಕೆಟ್‍ ಗೊಬ್ಬುಗು ಒವ್ವೆ ರೀತಿದ ತೊಂದರೆ  ಆವದಿಲೆಕ್ಕ ತೂವೊಂದಿತ್ತೆರ್. ಮೆರ್  ಏಳ್  ತಿಂಗೊಲುಡು ಪುಟ್ಟಿನಾರ್‌‍ಗೆ. ಸುರುಕು ೧೨ನೇ ವರ್ಸೊಡು, ಮುಂಬಾಯಿದ ಬೊರವಿಲಿದ ಶಿವಸೇನೆ ಮೈದಾನೊಡು ಪ್ರಫುಲ್ ನಾಯ್ಕರೆನ ಮಾರ್ಗದರ್ಶನೊಡು ಕ್ರಿಕೆಟ್ ಗೊಬ್ಬೆರೆ ಸುರು ಮಲ್ತೆರ್.ಮೆರೆನ ಇಲ್ಲಡ್ ಆರ್ಥಿಕ ಕಷ್ಟ ಇತ್ತಿನ ಕಾರಣ ಮೆರೆನ ಕೋಚ್ ಪ್ರಫುಲ್ ಮೆರೆನ ಕ್ರಿಕೆಟ್‍ ದ ಕರ್ಚಿನ್ ದಿಂಜಾವೊಂದಿತ್ತೆರ್. ಬುಕ್ಕೊ ರಾಧಾನ್ ಆನಂದಿಬಾಯಿ ದಾಮೋದರ್ ಕಾಲೆ ವಿದ್ಯಾಲಯೊಗು ಸೇರಯೆರ್. ಇಂಚ ಅರೆನ ಶಿಕ್ಷಣದ ಒಟ್ಟಿಗೆ ಕ್ರಿಕೆಟ್ ಗೊಬ್ಬುನು ಮುಂದುವರಿಸಯೆರ್.

## ರಾಧಾ ಯಾದವೆರೆನ ವೃತ್ತಿ ಜೀವನ
### ಸುರುತ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍ನಲ್ಲಿ ಮುಂಬೈ, ಬರೋಡ ಹಾಗು ಪಶ್ಚಿಮ ವಲಯ ಕ್ರಿಕೆಟ್ ತಂಡಗಳಿಗೆ ಆಡುತ್ತಾರೆ.

### ಅಂತರರಾಷ್ಟ್ರೀಯ ಕ್ರಿಕೆಟ್
ಫೆಬ್ರವರಿ ೧೩, ೨೦೧೮ಡ್ ದಕ್ಷಿಣ ಆಫ್ರಿಕಾಡ್ ದಕ್ಷಿಣ ಆಫ್ರಿಕಾ ಮಹಿಳಾ ಕ್ರಿಕೆಟ್ ಕೋಪೆದ ವಿರುದ್ದ ನಡತಿನ ಸರಣಿಯ ೦೧ನೇ ಟಿ-೨೦ ಪಂದ್ಯದ ಮೂಲಕ ಮೆರ್  ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.ಇಡೆ ಮುಟ್ಟ ಕೇವಲ ಟಿ-೨೦ ಮಾತ್ರ ಗೊಬ್ಬಿದಿನ ಮೆರ್,ಅವ್ವೆ ರೀತಿ ೨೦ಡ್ದ್‌ಲ ಜಾಸ್ತಿ  ವಿಕೇಟ್‍‌ಲೆನ್  ಪಡೆತೆರ್.

## ಪಂದ್ಯೊಲು
*ಟಿ-೨೦ ಕ್ರಿಕೆಟ್ : **೧೭** ಪಂದ್ಯೊಲು
### ವಿಕೇಟುಲು
*ಟಿ-೨೦ ಕ್ರಿಕೆಟ್ ಪಂದ್ಯೊಲೆಡ್: **೨೧**

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸುಶ್ಮಾ ವರ್ಮಾ

**ಸುಶ್ಮಾ ವರ್ಮಾ**, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್ ಮೆರ್ ಬಲಗೈ ಬ್ಯಾಟ್ಸಮಾನ್ ಬುಕ್ಕೊ ವಿಕೇಟ್ ಕೀಪರ್. ದೇಶಿ ಕ್ರಿಕೆಟ್‍ಡ್  ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡೊಡು ಗೊಬ್ಬುವೆರ್.

## ಸುರುತ ಜೀವನ

ಸುಶ್ಮಾ ವರ್ಮ ನವಂಬರ್ ೦೩, ೧೯೯೭ಡ್ ಶಿಮ್ಲ ಹಿಮಾಚಲ ಪ್ರದೇಶೊಡು ಪುಟ್ಟುವೆರ್. ಮೆರೆನ ಅಮ್ಮೆರ್ **ಭೋಪಾಲ್ ಸಿಂಗ್ ವರ್ಮಾ**. ಸುಶ್ಮಾ ತ್ನನ ಊರುಡೆ ಇಲ್ಲ್ ದ  ಕೈತಲ್ ಉಪ್ಪೆರೆ ಇಷ್ಟ ಪಡ್ಪೆರ್ ಅಂಚನೆ ಶಿಮ್ಲಾಡುಪ್ಪುನ "ಪೋರ್ಟ್ಮೋರ್ಟ್ ಗವರ್ನಮೆಂಟ್ ಮಾಡೆಲ್" ಶಾಲೆಗ್  ಪೋಪೆರ್.ಮೆರ್ ಕ್ರಿಕೆಟ್ ಮಾತ್ರ ಅತ್ತಂದೆ ವಾಲಿಬಾಲ್, ಹ್ಯಾಂಡ್ಬಾಲ್, ಬುಕ್ಕೊ ಬ್ಯಾಡ್ಮಿಂಟನ್‍ ಗೊಬ್ಬುವೆರ್. ಈ ಗೊಬ್ಬುಲೆಡ್ ಅರ್  ರಾಜ್ಯಮಟ್ಟದ ಆಟಗಾರ್ತಿಯಾದಿತ್ತೆರ್ ಅಂಚನೆ  ಕ್ರಿಕೆಟ್‌ ಗೊಬ್ಬುನ್ಲ ಗೊಬ್ಬೊನ ಅಭಾಸ್ಯ ಮಲ್ತೋಂಡೆರ್

## ಸುಶ್ಮಾ ವರ್ಮ ವೃತ್ತಿ ಜೀವನ

### ಸುರುತ ದರ್ಜೆ ಕ್ರಿಕೆಟ್
ಮೆರ ಹಿಮಾಚಲ ಪ್ರದೇಶ ಕ್ರಿಕೆಟ್ ಅಸೋಸಿಯೇಷನ್‍ಗಾದ್ ಗೊಬ್ಬುದೆರ್.ಮೆರೆನ ಮುತಾಲಿಕೆಡ್ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡ ೨೦೧೧ಡ್ ಅಂಡರ್-೧೯ ಆಲ್-ಇಂಡಿಯಾ ಪೊಂಜೊಂಲೆನ (ಮ್ಯಾಚ್) ಪಂದ್ಯಾವಳಿಡ್ ರನ್ನರ್-ಅಪ್ ಆದಿತ್ತ್ಂಡ್. ಅಂತರರಾಷ್ಟ್ರೀಯ ಕ್ರಿಕೆಟ್‌ಡ್ ಭಾರತೊದ ಪ್ರತಿನಿಧಿಯಾದ್ ಹಿಮಾಚಲ ಪ್ರದೇಶೊಡ್ದು ಆಯ್ಕೆಯಾಯಿನ ಸುರುತ ಮಹಿಳಾ ಕ್ರಿಕೆಟ್ ಗೊಬ್ಬುದಾರಾದುಲ್ಲೆರ್

ದೇಶೀ ಕ್ರಿಕೆಟ್‍ ಡ್ ಕಡಿಮೆ ಅವಕಾಶ ತಿಕ್ಕ್‌ದಿತ್ತ್ಂಡಲ,ಮೆರ್ ರೈಲ್ವೇಸ್‌ ತ್ಂಡೊಡು ಗೊಬ್ಬೆರೆ ಸುರು ಮಲ್ತೆರ. ಮೆರ್ ಮಿಥಾಲಿ ರಾಜ್, ಹರ್ಮನ್ಪ್ರೀತ್ ಕೌರ್ ಬುಕ್ಕೊ ಪುನಾಮ್ ರೌತ್ರೊದರೊಟ್ಟುಗು ಗೊಬ್ಬುದೆರ್.
### ಅಂತರರಾಷ್ಟ್ರೀಯ ಕ್ರಿಕೆಟ್

ಏಪ್ರಿಲ‍್ ೦೫, ೨೦೧೩ಡ್ ವಡೋದರ್‍ ಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಮೂಜನೆ ಟಿ-೨೦ ಪಂದ್ಯೊದ ಮುಖಾಂತರ  ಸುಶ್ಮಾ ಅಂತರರಾಷ್ಟ್ರೀಯ ಕ್ರಿಕೆಟ್  ಲೋಕೊಗು ಪಜ್ಜೆ ದೀಯೆರ್. ಬುಕ್ಕೊ ನವಂಬರ್ ೧೬, ೨೦೧೪ಡ ಮೈಸೂರುಡು ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡತಿನ ಒಂಜೇಒಂಜಿ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್  ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಗ್  ಪಜ್ಜೆ ದೀಯೆರ್.. ನಂತರ ನವಂಬರ್ ೨೪, ೨೦೧೪ಡ್ ಬೆಂಗಳೂರುಡು ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡೆತಿನ ಸುರುತ ಏಕದಿನ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಡ್  ಪಜ್ಜೆ ದೀಯೆರ್

## ಪಂದ್ಯೊಲು

*ಏಕದಿನ ಕ್ರಿಕೆಟ್ : **೩೮**ಪಂದ್ಯೊಲು
*ಟಿ-೨೦ ಕ್ರಿಕೆಟ್ : **೧೯**  ಪಂದ್ಯೊಲು
*ಟೆಸ್ಟ್ ಕ್ರಿಕೆಟ್ : **೦೧** ಪಂದ್ಯೊಲು

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಹರ್ಲೀನ್ ದಿಯೊಲ್

thumb|ಹರ್ಲೀನ್ ದಿಯೊಲ್
**ಹರ್ಲೀನ್ ದಿಯೊಲ್**, ಓರ್ತಿ ಭಾರತೀಯ  ಕ್ರಿಕೆಟ್  ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸ ಉಮನ್  ಅಂಚನೆ ಬಲಗೈ ಆಫ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ ಡ್ ಹಿಮಾಚಲ ಪ್ರದೇಶ, ಇಂಡಿಯಾ ಎ ತಂಡೊಡು ಗೊಬ್ಬುದೆರ್.

## ಸುರುತ  ಜೀವನ
ಹರ್ಲೀನ್ ದಿಯೊಲ್  ಜೂನ್ ೨೧, ೧೯೯೮ ಡ ಪಂಜಾಬ್‍ ದ |ಚಂಡಿಗಡ್‌‌‌ಡ್ ಪುಟ್ಟುದೆರ್.

## ಹರ್ಲೀನ್ ದಿಯೊಲ್ ನ ವೃತ್ತಿ ಜೀವನ
### ಸುರುತ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍‌ಡ್ ಹಿಮಾಚಲ ಪ್ರದೇಶ ಇಂಡಿಯಾ ಎ ತಂಡೊಲೆಡ್ ಗೊಬ್ಬುದೆರ್ ಆಲ್ರೌಂಡರ್ ಆಯಿನ ಮೆರ್ ದೇಶೀ ಕ್ರಿಕೆಟ್‌ಡ್ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡೊಡು ಪ್ರಮುಖವಾದ್ ಬ್ಯಾಟ್ಸ್‌‌ ಉಮನಾದ್ ಗೇಣೊಗು ಬತ್ತೆರ್. ಇಂಡಿಯಾ ಎ ತಂಡೊಡು ಒಂಜಿ ತಾಣೊ ಪಡೆದ ಬುಕ್ಕೊ ಹರ್ಲೀನ್ ದಿಯೊಲ್ ತನ್ನ ಆಲ್ರೌಂಡ್ ಗೊಬ್ಬುದ ಮುಖಾಂತರ ಭಾರತದ ತಂಡೊಗು ಆಯ್ಕೆ ಆಯೆರ್..

### ಅಂತರರಾಷ್ಟ್ರೀಯ ಕ್ರಿಕೆಟ್
ಫೆಬ್ರವರಿ ೨೨, ೨೦೧೯ಡ್ ಮುಂಬಾಯಿಡ್ |ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಉಮೆನ್ಸ್ ಚಾಂಪಿಯನ್‌ಶಿಪ್ ಸರಣಿದ ಸುರುತ ಏಕದಿನ ಪಂದ್ಯೊದ ಮೂಲಕ ಹರ್ಲೀನ್ ದಿಯೊಲ್ ಅಂತರರಾಷ್ಟ್ರೀಯ  ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್  ಅವೆಡ್ದ್ಸ್ ಬುಕ್ಕೊ ಮಾರ್ಚ್ ೦೪, ೨೦೧೯ಡ್ ಗುವಾಹಾಟಿಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಟಿ-೨೦ ಪಂದ್ಯೊದ ಮುಖಾಂತರ್ ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್ 

## ಪಂದ್ಯೊಲು
*ಟಿ-೨೦ ಕ್ರಿಕೆಟ್ : *೦೧*' ಪಂದ್ಯೊಲು
*ಏಕದಿನ ಕ್ರಿಕೆಟ್ : *೦೧*' ಪಂದ್ಯೊಲು

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಪ್ರಿಯಾ ಪುಣಿಯಾ

**ಪ್ರಿಯಾ ಪುಣಿಯಾ**, ಒರ್ತಿ ಭಾರತೀಯ  ಕ್ರಿಕೆಟ್  ಗೊಬ್ಬುದಾರ್. ಮೆರ್ ಬಲ ಕೈ ಬ್ಯಾಟ್ಸ್ಉಮನ ಅಂಚನೆ ಬಲ ಕೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ ಡ್ ದೆಹಲಿ, ಇಂಡಿಯಾ ಗ್ರೀನ್ ತಂಡೊಲೆಡ್ ಗೊಬ್ಬುದೆರ್.

## ಪೊಲಬು ಬುಕ್ಕೊ ಸುರುತ ಜೀವನ
ಪ್ರಿಯಾ ಪುಣಿಯಾ  ಆಗಸ್ಟ್ ೦೬, ೧೯೯೬ ಡ್ ರಾಜಸ್ಥಾನೊದ ಜೈಪುರ  ಪುಟ್ಟುದೆರ್.ಮೆರೆನ ಅಮ್ಮೆರ್ ಸುರೇಂದ್ರ ಪುಣಿಯಾ ರಾಜಸ್ತಾನದ ಜೈಪುರಡ್ ಇಂಡಿಯಾನ್ ಸರ್ವೆ ಡಿಪಾರ್ಟ್ ಮೆಂಟ್‌ಡ್ ಹೆಡ್ ಕ್ಲರ್ಕ್ ಆದಿತ್ತೆರ್.ಮೆರೆನ ಅಪ್ಪೆ ಸರೋಜ ಗೃಹಿಣಿ.ಮೆರೆಗ್ ರಾಹುಲ್ ಪುನಿಯಾ ಪನ್ಪಿನ ಮೆಗ್ಯೆ ಇತ್ತೆರ್.ಮೆರೆನ ಶಿಕ್ಷಣೊನು ದೆಹಲಿದ ಜೀಸಸ್ ಆಂಡ್ ಮೇರಿ ಕಾಲೇಜ್‌ಡ್ ಮಲ್ತೆರ್.ಮೆರೆನ ಕಿನ್ಯ ಪ್ರಾಯೋಡು ಬ್ಯಾಡ್‌ಮಿಂಟನ್ ಗೊಬ್ಬೊದಿತ್ತ್ಂಡಲ ಬುಕ್ಕೊ ಮೆರೆಗ್ ಕ್ರಿಕೆಟ್‌ಡ್ ಆಸಕ್ತಿ ಬತ್ತ್‌ದ್ ಅವೆಟ್ ಗೊಬ್ಬುದು ಎಡ್ದೆ ಪುಗರ್ತೆ ಪಡೆಪೆರ್.ಪ್ರಿಯಾ ದೆಹಲಿಡ್ ರಾಜ್‌ಕುಮಾರ್ ಶರ್ಮೆರೆಡ್ ಕ್ರಿಕೆಟ್ ತರಬೇತಿ ಪಡೆಪೆರ್.ರಾಜ್‌ಕುಮಾರ್ ಶರ್ಮೆರ್ ವಿರಾಟ್ ಕೋಹ್ಲಿನಲ ಕೋಚ್ ಆದಿತ್ತೆರ್..ಮೆರೆನ್ ಅಮ್ಮೆರ್ ಮೆರೆನ ಕ್ರಿಕೆಟ್ ಜೀವನೊಗು ಯಾಪಲ ಬೆರಿ ಸಹಾಯ ಆದಿತ್ತೆರ್. ಭಾರತೀಯ ತಂಡೊಗು ನೇಮಕ ಆಯಿನವು ಪ್ರಿಯಾ ಪುಣಿಯಾ ಅರೆನ ಅಮ್ಮೆರೆಗ್ ಕೊರ್ನ ಮಾಮಲ್ಲ ಇನಾಮು(ಕೊಡುಗೆ)ಂದ್ ಪನೊಂದುಲ್ಲೆರ್.

## 'ಪ್ರಿಯಾ ಪುಣಿಯಾನ ವೃತ್ತಿ ಜೀವನ
### ಸುರುತ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍ ಡ್ ದೆಹಲಿ, ಇಂಡಿಯಾ ಗ್ರೀನ್ ತಂಡೊಲೆಡ್ ಗೊಬ್ಬುದೆರ್. ಮೆರ್ ಮುಖ್ಯವಾದ್  ಬ್ಯಾಟಿಂಗ ವಿಭಾಗೊಡು ನೇಮಕ ಆತೆರ್, ಎಡ್ಡೆ ಗೊಬ್ಬುದು ಭಾರತೀಯ ಟಿ-೨೦ ಕ್ರಿಕೆಟ್ ತಂಡೊಗು ನೇಮಕ  ಅಯೆರ್. ರಾಜಸ್ಥಾನ ರಾಜ್ಯ ತಂಡೊಡು ಮಿತ್ತ ಕ್ರಮಾಂಕದ ಬ್ಯಾಟ್ಸ್‌‍ಉಮನ ಆದಿತ್ತಿನ ಮೆರ್, ಇಂಡಿಯಾ ಗ್ರೀನ್ ತಂಡೊಡುಲ ಗೊಬ್ಬುದಾರಾದುಲ್ಲೆರ್ 

### ಅಂತರರಾಷ್ಟ್ರೀಯ ಕ್ರಿಕೆಟ್
ಫೆಬ್ರವರಿ ೦೬, ೨೦೧೯ಡ್  ನ್ಯೂ ಜೀಲ್ಯಾಂಡ್‌‌ದ ವೆಲ್ಲಿಂಗ್ಟನ್‍‌ಡ‍ ನ್ಯೂ ಜೀಲ್ಯಾಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸರಣಿದ ಸುರುತ ಪಗೆಲ್-ಇರ್ಲ್ ಟಿ-೨೦ ಪಂದ್ಯೊದ ಮುಖಾಂತರ ಪ್ರಿಯಾ ಪುಣಿಯಾ ಅಂತರರಾಷ್ಟ್ರೀಯ  ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.

## ಪಂದ್ಯೊಲು
*ಟಿ-೨೦ ಕ್ರಿಕೆಟ್ : *೦೩*' ಪಂದ್ಯೊಲು

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಪೂನಮ್ ಯಾದವ್

**ಪೂನಮ್ ಯಾದವ್**, ಒರ್ತಿ ಭಾರತೀಯ ಕ್ರಿಕೆಟ್ ಟೀಮ್‍ದ ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸಮಾನ್ ಅಂಚನೆ ಬಲಗೈ ಲೆಗ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍‌ಡ್ ಕೇಂದ್ರ ವಲಯ, ಉತ್ತರ ಪ್ರದೇಶ ಬುಕ್ಕೊ ರೈಲ್ವೇಸ್ ಕ್ರಿಕೆಟ್ ತಂಡೊಡು ಗೊಬ್ಬುದೆರ್.

## ಸುರುತ  ಜೀವನ
ಪೂನಮ್ ಯಾದವೆರ್ ಆಗಸ್ಟ್ ೨೪, ೧೯೯೧ಡ್ ದೆಹಲಿದ ಆಗ್ರಾಡು ಪುಟ್ಟಿಯೆರ್ ಮೆರೆನ ಅಮ್ಮೆರೆನ ಪುದರ್ ರಘುವೀರ್ ಸಿಂಗ್ ಯಾದವ್ ಮೆರ್ ನಿವೃತ್ತ ಸೇನಾಧಿಕಾರಿಯಾದುಲ್ಲೆರ್.ಮೆರೆನ ಅಪ್ಪೆನ ಪುದರ್ ಮುನ್ನಾ ದೇವಿ ಮೆರ್  ಗೃಹಿಣಿಯಾದುಲ್ಲೆರ್. ಉತ್ತರ ಪ್ರದೇಶೊಡು ಪೂನಮ್ ಯಾದವೆರ್ ಅರೆನ ಶಾಲಾ ಶಿಕ್ಷಣ ಬುಕ್ಕೊ ಪದವಿ ಶಿಕ್ಷಣ ಮಲ್ತೆರ್. ಕೇಂದ್ರ ವಲಯ, ಉತ್ತರ ಪ್ರದೇಶ ಬುಕ್ಕೊ  ರೈಲ್ವೇಸ್ ಮೆರೆನ ದೇಶೀಯ / ರಾಜ್ಯ ಕ್ರಿಕೆಟ್ ಕೋಪೆಲು. ಬುಕ್ಕೊ ಭಾರತೀಯ ಮಹಿಳಾ ಕ್ರಿಕೆಟ್ ತಂಡೊಗು ಬೌಲರ್ ಆದ್ ಆಯ್ಕೆ ಆಯೆರ್. ಹೆಮಲತಾ ಕಲಾ  ಮೆರೆನ ತರಬೇತುದಾರೆರ್(ಕೋಚ್)  ಆದಿತ್ತೆರ್. ಅರೆನ ವೃತ್ತಿಜೀವನೊನು ಮುಂದುವರಿಸಯೆರೆ್ ಪೂನಮ್ ಯಾದವ್ ಆಗ್ರಾಗ್ ಬತ್ತ್‌ದ್  ಅಲ್ಪ ಆರ್ ಏಕಲವ್ಯ ಕ್ರೀಡಾಂಗಣೊಡು ತರಬೇತಿ ಪಡೆಯೆರ್. ಮೂಜಿ ವರ್ಸೊಡ್ದು ಬುಕ್ಕೊ ಯಾದವ್ ಜಾಸ್ತಿಯಾದ್ ಕ್ರಿಕೆಟ್‌ಡ್ದ್ ಪಿದಯಿ ಇಪ್ಪುನ ಯೋಚನೆ ಮಲ್ತೆರ್ ಆಂಡ್ ಅರೆನ ಅಮ್ಮೆರೆಡ್ಡಾತ್ರ ಬುಕ್ಕೊಲ ದುಂಬುವರಿಪುನಂಚನೆ ಪ್ರೇರಣೆ ತಿಕ್ಕುಂಡು

## ಪೂನಮ್ ಯಾದವೆರೆನ ವೃತ್ತಿ ಜೀವನ
### ಸುರುತ ದರ್ಜೆ ಕ್ರಿಕೆಟ್
ಪೂನಮ್ ಯಾದವ್ ದೇಶೀ ಕ್ರಿಕೆಟ್‍ ಡ್ ಕೇಂದ್ರ ವಲಯ, ಉತ್ತರ ಪ್ರದೇಶ ಬುಕ್ಕೊ ರೈಲ್ವೇಸ್ ಕ್ರಿಕೆಟ್ ತಂಡೊಲೆಡ್ ಗೊಬ್ಬುದೆರ್. ಮುಖ್ಯವಾದ್ ಮೆರ್ ಕ್ರಿಕೆಟ್ ಕೋಪೆಗ್ ಬೌಲರ್ ಆದ್ ಆಯ್ಕ ಆಯೆರ್. ಬುಕ್ಕೊ ಭಾರತೀಯ ಮಹಿಳಾ ಕ್ರಿಕೆಟ್ ತಂಡೊಗು ಆಯ್ಕೆ ಆಯೆರ್
### ಅಂತರರಾಷ್ಟ್ರೀಯ ಕ್ರಿಕೆಟ್
ಏಪ್ರಿಲ‍್ ೦೫, ೨೦೧೩ಡ್ ವಡೋದರ್‍ ಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಮೂಜನೆ ಟಿ-೨೦ ಪಂದ್ಯೊದ ಮುಖಾಂತರ ಪೂನಮ್ ಅಂತರರಾಷ್ಟ್ರೀಯ ಕ್ರಿಕೆಟ್  ಲೋಕೊಗು ಪಜ್ಜೆ ದೀಯೆರ್. ಬುಕ್ಕೊ ನವಂಬರ್ ೧೬, ೨೦೧೪ಡ ಮೈಸೂರುಡು ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡತಿನ ಒಂಜೇಒಂಜಿ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್  ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಗ್  ಪಜ್ಜೆ ದೀಯೆರ್.ಬುಕ್ಕೊ ಏಪ್ರಿಲ‍್ ೧೨, ೨೦೧೩ಡ್ ವಡೋದರಾಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಮೂಜನೆ ಏಕದಿನ ಪಂದ್ಯೊದ ಮೂಲಕ ಪೂನಮ್ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.

## ಪಂದ್ಯೊಲು
* ಏಕದಿನ ಕ್ರಿಕೆಟ್ : **೩೫** ಪಂದ್ಯೊಲು
* ಟಿ-೨೦ ಕ್ರಿಕೆಟ್ : **೪೮**  ಪಂದ್ಯೊಲು
* ಟೆಸ್ಟ್ ಕ್ರಿಕೆಟ್ : **೦೧**  ಪಂದ್ಯೊಲು

### ವಿಕೇಟ್‌‍‌ಲು
# ಟಿ-೨೦ ಕ್ರಿಕೆಟ್‌‌ಡ್ : **೬೯**
# ಟೆಸ್ಟ್ ಕ್ರಿಕೆಟ್‌‌ಡ್ : **೦೩**
# ಏಕದಿನ ಕ್ರಿಕೆಟ್‌‌ಡ್ : **೫೩**

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ವರ್ಗೊ:ಕ್ರಿಕೆಟ್ ಗೊಬ್ಬುನ ಪೊಂಜವುಲು
ರುಮೇಲಿ ಧರ್

thumb|ರುಮೇಲಿ ಧರ್
**ರುಮೇಲಿ ಧರ್**, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸ್‍್ ಮ್ಯಾನ್ ಅಂಚನೆ   ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ ಡ್ ಬಂಗಾಳ, ಅಸ್ಸಾಂ, ಪೂರ್ವ ವಲಯ ಬುಕ್ಕೊ ಇಂಡಿಯ ಎ ಕ್ರಿಕೆಟ್ ತಂಡೊಲೆಡ್ ಗೊಬ್ಬುದೆರ್

## ಆರಂಭಿಕ ಜೀವನ
ರುಮೇಲಿ ಧರ್  ಡಿಸೆಂಬರ್ ೦೯, ೧೯೮೩ಡ ಪಶ್ಚಿಮ ಬಂಗಾಳದ ಕೊಲ್ಕತ್ತದಡ್ ಪುಟ್ಟು ಬಳತೆರ್.

## ರುಮೇಲಿ ಧರ್ ನ ವೃತ್ತಿ ಜೀವನ
### ಸುರುತ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍ಡ್  ಬಂಗಾಳ, ಅಸ್ಸಾಂ, ಪೂರ್ವ ವಲಯ ಬುಕ್ಕೊ ಇಂಡಿಯ ಎ ಕ್ರಿಕೆಟ್ ತಂಡೊಲೆಡ್ ಗೊಬ್ಬುದೆರ್.ಮೆರ್ ಜುಲ್ಹಾನ್ ಗೋಸ್ವಾಮಿನೊಟ್ಟುಗು ಸುರುಕು ಸುರುತ ್ ಬೌಲರ್ ಆದ್ ತಂಡೊಗು ಸೇರಿಯೆರ್. ಬುಕ್ಕೊ ಪಾಕಿಸ್ಥಾನ, ಅಸ್ಟ್ರೇಲಿಯಾ, ದಕ್ಷಿಣ ಆಫ್ರಿಕಾ ಇಂಚ ಬೇತೆ ಬೇತೆ  ತಂಡೊಲೆನ  ವಿರುದ್ದ ದೇಸೋಗು ಬೋಡಾದ್ ಗೊಬ್ಬುದ  ಸೇವೆ ಸಲ್ಲಿಸದೆರ್. ಮೆರ್ ೨೦೧೨ರಲ್ಲಿ ಕೈತ ಗಾಯೊಡ್ದಾತ್ರ   ಮಾನಸಿಕವಾದ್ ಬೇಜಾರಾದ್ ಕ್ರಿಕೆಟ್ ಬುಡ್ದು ಆಜಿ ವರ್ಷ ದೂರ ಇತ್ತೆರ್. ಬುಕ್ಕೊ ೨೦೧೮ಡ್ ಬುಕ್ಕೊ ಕ್ರಿಕೆಟ್ ಲೋಕೊಗು ಪಿರ ಬತ್ತೆರ್.

### ಅಂತರರಾಷ್ಟ್ರೀಯ ಕ್ರಿಕೆಟ್
ಜನವರಿ ೨೭, ೨೦೦೩ಡ್ ಲಿನ್ಕನ್‍ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡತಿನ ವಿಶ್ವ‍ ಸರಣಿದ ೨ನೇ ಏಕದಿನ ಪಂದ್ಯೊದ ಮುಖಾಂತರ ರುಮೇಲಿ ಧರ್  ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್. ನವಂಬರ ೨೧, ೨೦೦೫ ದೆಹಲಿಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಒಂಜೆ ಒಂಜಿ ಟೆಸ್ಟ್ ಪಂದ್ಯೊದ ಮುಖಾಂತರ ರುಮೇಲಿ ಧರ್  ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.ಅಗಸ್ಟ್ ೦೫, ೨೦೦೬ಕ್ [ಇಂಗ್ಲೆಂಡ್ ದ ದರ್ಬಿಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡ ವಿರುದ್ದ ನಡತಿನ ಒಂಜೇಒಂಜಿ ಟಿ-೨೦ ಪಂದ್ಯೊದ ಮುಖಾಂತರ ರುಮೇಲಿ ಧರ್ ಅಂತರರಾಷ್ಟ್ರೀಯ ಟಿ-೨೦ [ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ.

## ಪಂದ್ಯೊಲು
*ಟಿ-೨೦ ಕ್ರಿಕೆಟ್ : **೧೮** ಪಂದ್ಯೊಲು
*ಏಕದಿನ ಕ್ರಿಕೆಟ್ : **೭೮** ಪಂದ್ಯೊಲು
*ಟೆಸ್ಟ್ ಕ್ರಿಕೆಟ್ : **೦೪** ಪಂದ್ಯೊಲು

### ವಿಕೇಟ್‍‌ಲು
*ಟಿ-೨೦ ಕ್ರಿಕೆಟ್ ಪಂದ್ಯೊಲೆಡ್  : **೧೩**
* ಏಕದಿನ ಕ್ರಿಕೆಟ್ ಪಂದ್ಯೊಲೆಡ್ : **೬೩** ಪಂದ್ಯೊಲೆಡ್
*ಟೆಸ್ಟ್ ಕ್ರಿಕೆಟ್  ಪಂದ್ಯೊಲೆಡ್ : **೦೮**

### ಅರ್ಧ ಶತಕ
*ಟಿ-೨೦ ಕ್ರಿಕೆಟ್ ಪಂದ್ಯೊಲೆಡ್ : **೦೧** 
*ಏಕದಿನ ಕ್ರಿಕೆಟ್ ಪಂದ್ಯೊಲೆಡ್ : **೦೬** 
*ಟೆಸ್ಟ್ ಕ್ರಿಕೆಟ್ ಪಂದ್ಯೊಲೆಡ್  : **೦೧**

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಕಾವ್ಯಶ್ರೀ ನಾಯಕ್ ಅಜೇರು

**ಕಾವ್ಯಶ್ರೀ ನಾಯಕ್ ಅಜೇರು** ಮೇರ್ ಯಕ್ಷಗಾನದ ಪ್ರಸಿದ್ಧ ಭಾಗವತೆರ್. ಸ್ವರವಾರಿಧಿ ಪಂಡ್ದ್ ಪ್ರಸಿದ್ದಿ ಪಡೆತೆರ್.  ಮೇರೆನ ಅಮ್ಮ ಉಮಾಕಾಮತ್ ಬುಕ್ಕೊ ಅಮ್ಮೆರ್ ಶ್ರೀಪತಿ ನಾಯಕ್, ಮೇರ್ ಬಂಟ್ವಾಳದ ಅಜೇರು ಗ್ರಾಮೊಡು ಪುಟ್ಟುದಿನಾರ್.

## ಶಿಕ್ಷಣ
ಪುತ್ತೂರು ವಿವೇಕಾನಂದ ಕಾಲೇಜಿಡ್ ರಸಾಯನ ಶಾಸ್ತ್ರಡ್ ಸ್ನಾತಕೋತ್ತರ ಪದವಿ ಪಡೆತೆರ್.
ಶಾಸ್ತ್ರೀಯ ಸಂಗೀತೊಡ್ ಲಾ ಜೂನಿಯರ್ ಮುಟ್ಟ ಕಲ್ದೆರ್. ತನ್ನ ೯ನೇ ವರ್ಷ ಪ್ರಾಯೊಡೇ ಯಕ್ಷಗಾನ ಕಲಿಕೆ ಆರಂಭ ಮಲ್ದೆರ್. ಮುಂಬಾಡಿ ಸುಬ್ರಹ್ಮಣ್ಯ ಭಟ್ ಮೆರೆಡ್ದ್ ಚೆಂಡೆ ಕಲ್ಪರೆ ಸುರು ಮಲ್ದಿನ ಆರ್ ಬುಕ್ಕೊ ಭಾಗವತಿಕೆನ್ ಲಾ ಆರೆಡ್ದ್ ಕಲ್ತೆರ್.

## ಕಾರ್ಯಕ್ರಮೊ
ಸುಮಾರು ೬೦೦ಡ್ದ್ ಎಚ್ಚ ಯಕ್ಷಗಾನೊ ಕಾರ್ಯಕ್ರಮ ಕೊರ್ತಿನ ಕಾವ್ಯಶ್ರೀ, ಬೆಂಗಳೂರು, ಮುಂಬೈ, ಹರಿದ್ವಾರ, ಮೈಸೂರು, ಹುಬ್ಬಳ್ಳಿ, ಚೆನೈ, ದುಬೈ ಇಂಚ ಸುಮಾರ್ ಬರಿಟ್ ನಡತ್ತಿನ ಯಕ್ಷಗಾನೊ ಕಾರ್ಯಕ್ರಮೊಕುಲೆಡ್ ತನ್ನ ಪ್ರತಿಭೆನ್ ತೋಜಾದೆರ್. ಕಾವ್ಯಶ್ರೀ, ಹೈಸ್ಕೂಲ್ ಕಲ್ತೊಂದು ಇಪ್ಪುನಗನೆ ಶ್ರೀ ವಿನಾಯಕ ಮಕ್ಕಳ ಮೇಳೋಡ್ ಭಾಗವತಿಕೆ ಮಲ್ಪರೆ ಶುರು ಮಲ್ತಿತ್ತೆರ್. ಖ್ಯಾತ ಯಕ್ಷಗಾನ ಭಾಗವತೆರಾಯಿನ ಪಟ್ಲ ಸತೀಶ್ ಶೆಟ್ರೆನೊಟ್ಟುಗುದ 'ಕಪಟ ನಾಟಕ ರಂಗ' ಪನ್ಪಿನವು ಬಾರೀ ಪ್ರಸಿದ್ದಿನ್ ಪಡೆಂಡ್ 

## ಪ್ರಶಸ್ತಿ ಬುಕ್ಕೊ ಸನ್ಮಾನ
ಕಲಾ ಸಂಗಮ ಜಿಲ್ಲಾ ಪ್ರಶಸ್ತಿ, ಸುಮ ಸೌರಭ ರಾಜ್ಯ ಪ್ರಶಸ್ತಿ, ನಾದಶ್ರೀ ಪ್ರಶಸ್ತಿ, ಕೊಂಕಣಿ ಸಾಂಸ್ಕ್ರತಿಕ ರಾಯಭಾರಿ ಪ್ರಶಸ್ತಿ ಇಂಚಿನ ಸುಮಾರ್ ಪ್ರಶಸ್ತಿಲು ಮೆರೆಗ್ ತಿಕ್ಕ್ ಂದ್ಂಡ್ 

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಏಕ್ತಾ ಬಿಷ್ಟ್

**ಏಕ್ತಾ ಬಿಷ್ಟ್**, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್ ಆಟಗಾರ್ತಿ. ಮೆರ್ ಎಡಗೈ ಬ್ಯಾಟ್ಸಮನ್ ಅಂಚನೆ ಎಡಗೈ ಲೆಗ್ ಸ್ಪಿನ್ ಬೌಲರ್.

## ಸುರುತ  ಜೀವನ

ಏಕ್ತಾ ಬಿಷ್ಟ್‌‌  ಫೆಬ್ರವರಿ ೦೮, ೧೯೮೬ಡ್ ಆಲ್ಮೋರ ಉತ್ತರಾಖಂಡದ ತಾರಾ ಬಿಷ್ಟ್ ಬುಕ್ಕೊ ಕುಂದನ್ ಸಿಂಗ್ ಬಿಷ್ಟ್ ದಂಪತಿಲೆನ ಮಗಳಾದ್ ಪುಟ್ಟಿಯೆರ.ಅಮ್ಮೆರ್ ಕುಂದನ್ ಸಿಂಗ್ ಬಿಷ್ಟ್ ೧೯೮೮ ಡ್ ಹವಾಲ್ದಾರನ ತಾಣೊಡು ಭಾರತೀಯ ಸೈನ್ಯೊಡ್ದು ನಿವೃತ್ತರಾಯೆರ್. ಮೆರೆಗ್ ಒಪ್ಪ ಪುಟ್ಟಿನಕುಲು ರಡ್ಡ್ ಜನ. ಏಕ್ತಾ ಬಿಷ್ಟ್‌ ಅರೆನ ಆಜಿನೆ ವರ್ಸೊಡೆ  ಕ್ರಿಕೆಟ್ ಗೊಬ್ಬೆರೆ ಸುರು ಮಲ್ತೆರ್.ಮೆರ್ ಆಂಜೊಲೆನ ತಂಡೊದೊಟ್ಟುಗು ಗೊಬ್ಬೊಂದಿತ್ತಿನ ಒರ್ತಿಯೆ ಪೊಣ್ಣು ಮಗಳಾದ್  ಮಸ್ತ್ ಜನೊಕುಲು ಮೆರೆನಂಚಿ ತೂಪಿಲೆಕ್ಕ ಆಪುಂಡು. ಅಮ್ಮೆರ್ ಕುಂದನ್ ಸಿಂಗ್ ಬಿಷ್ಟ್‌‌‌ರೆಗ್ ಬಜಿ ಕಮ್ಮಿ  ಪಂಡ ೧,೫೦೦ ರೂಪಾಯಿ ಪೆನ್ಷನ್ ತಿಕ್ಕೊಂದಿತ್ತ್ಂಡ್. ಆಂಡಲ ಮಗಳೆಗ್ ಪ್ರೋತ್ಸಾಹ ಮಲ್ತೆರೆ ಬೋಡಾದ್ ಮೆರ್  ಒಂಜಿ ಟೀ-ಸ್ಟಾಲನ್ನು ಶುರು ಮಲ್ಪುವೆರ್ ಏಕ್ತಾ ಬಿಷ್ಟ್‌ರ್ ಭಾರತೀಯ ಕ್ರಿಕೆಟ್ ತಂಡೊಗು ನೇಮಕ ಆದ್ ಗೊಬ್ಬುನಗ ಮೆರೆಗ್ ಪ್ರಾಯೋಜಕತ್ವ ಮಲ್ಪುನಗುಲು ತಿಕ್ಕುವೆರ್. ಅಂಚಾದ್ ಅರೆನ ಆರ್ಥಿಕ ಪರಿಸ್ಥಿತಿ ಸುಧಾರಣೆ ಆವೊಂದು ಬತ್ತ್ಂಡ್.

## 'ಏಕ್ತಾ ಬಿಷ್ಟ್‌ನ ವೃತ್ತಿ ಜೀವನ

### ಸುರುತ ದರ್ಜೆ ಕ್ರಿಕೆಟ್

ಏಕ್ತಾ ಬಿಷ್ಟೆರ್ ೨೦೦೬ಡ್ ಉತ್ತರಾಖಂಡ ಕ್ರಿಕೆಟ್ ತಂಡೊದ ಗುರ್ಕಾರ್ದಿ ಆಪೆರ್. ಬುಕ್ಕೊ ೨೦೦೭ ಡ್ದ್ ೨೦೧೦ ಮುಟ್ಟ ಉತ್ತರ ಪ್ರದೇಶ ಕ್ರಿಕೆಟ್ ತಂಡೊಡು ಸೇವೆ ಮಲ್ಪುವೆರ್.

### ಅಂತರರಾಷ್ಟ್ರೀಯ ಕ್ರಿಕೆಟ್
ಜೂನ್ ೨೩, ೨೦೧೧ಡ್ ಆಸ್ಟ್ರೇಲಿಯಡ್  ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಟಿ-೨೦ ಸರಣಿ ಪಂದ್ಯೊದ ಮುಖಾಂತರ  ಏಕ್ತಾ ಬಿಷ್ಟ್‌‌‌ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ ಬುಕ್ಕೊ  ಜುಲೈ ೦೨, ೨೦೧೧ಕ್ಕ್ ಆಸ್ಟ್ರೇಲಿಯಡ್ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಮೂಜನೇ ಏಕದಿನ ಕ್ರಿಕೆಟ್ ಪಂದ್ಯೊದ ಮುಖಾಂತರ ್ಮೆರ್  ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್. ಬುಕ್ಕೊ ಆಗಸ್ಟ್ ೧೩, ೨೦೧೪ಡ್‍ ಇಂಗ್ಲೆಂಡ್‌ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ಧ ನಡತಿನ ಏಕೈಕ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಏಕ್ತಾ ಬಿಷ್ಟ್‌ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್.

## ಪಂದ್ಯೊಲು

*ಏಕದಿನ ಕ್ರಿಕೆಟ್ : **೫೨** ಪಂದ್ಯೊಲು
*ಟೆಸ್ಟ್ ಕ್ರಿಕೆಟ್ : **೦೧**  ಪಂದ್ಯೊಲು
*ಟಿ-೨೦ ಕ್ರಿಕೆಟ್ : **೪೦** ಪಂದ್ಯೊಲು

### ವಿಕೇಟ್‍‌ಲು

#ಟಿ-೨೦ ಪಂದ್ಯೊಲೆಡ್ : **೫೦** 
#ಟೆಸ್ಟ್ ಪಂದ್ಯೊಲೆಡ್: **೦೩** 
#ಏಕದಿನ ಪಂದ್ಯೊಲೆಡ್: **೭೯**

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ತಾನಿಯಾ ಭಾಟಿಯಾ

**ತಾನಿಯಾ ಭಾಟಿಯಾ**, ಒರ್ತಿ ಭಾರತೀಯ ಮಹಿಳಾ ಕ್ರಿಕೆಟ್ ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸಮಾನ್ ಬುಕ್ಕೊ ವಿಕೇಟ್ ಕೀಪರ್‌‌. ದೇಶಿ ಕ್ರಿಕೆಟ್‍‌ಡ್ ಉತ್ತರ ವಲಯ, ಪಂಜಾಬ್ ಕ್ರಿಕೆಟ್ ತಂಡೊಲೆಡ್ ಗೊಬ್ಬುವೆರ್.

## ಸುರುತ  ಜೀವನ

ತಾನಿಯಾ ಭಾಟಿಯಾ  ನವಂಬರ್ ೨೮, ೧೯೯೭ಡ್ ಚಂಡಿಗಡ್, ಪಂಜಾಬ್‌‌ಡ್ ಪುಟ್ಟ್ದ್‌ದೆರ್.ಮೆರ್ ಸಪ್ನಾ ಬುಕ್ಕೊ ಸಂಜಯ್ ಭಾಟಿಯಾ ದಂಪತಿಲೆನ ಮಗಳ್. ಇವರ ಅಮ್ಮೆರ್ ಸೆಂಟ್ರಲ್ ಬ್ಯಾಂಕ್ ಆಫ್ ಇಂಡಿಯಾಡ್ ಬೇಲೆ ಮಲ್ತೊಂದಿತ್ತೆರ್ ಅಂಚನೆ ಅಖಿಲ ಭಾರತ ವಿಶ್ವವಿದ್ಯಾನಿಲಯ ಮಟ್ಟೊಡು ಕ್ರಿಕೆಟ್ ಗೊಬ್ಬುದೆರ್. ಮೆರೆಗ್ ಮಲ್ಲ ಅಕ್ಕ ಸಂಜನಾ ಬುಕ್ಕೊ  ಕಿನ್ಯ ಮೆಗ್ಯೆ ಸೇಹಜ್ ಉಲ್ಲೆರ್

ಸುರುಕು ಮೆರ್ ಡಿಎವಿ ಸೀನಿಯರ್ ಸೆಕೆಂಡರಿ ಶಾಲೆಡ್  ಓದೊಂದಿತ್ತಿನಪಗ ಮಾಜಿ ಭಾರತೀಯ ಕ್ರಿಕೆಟಿಗೆರಾಯಿನ ಅಂಚನೆ ಯುವರಾಜ್ ಸಿಂಗ್‌ನ ಅಮ್ಮೆರ್ ಯೋಗ್ರಾಜ್ ಸಿಂಗೆರೆಡ ಭಾಟಿಯಾ ತರಬೇತಿ ಪಡೆಯೆರ್. ಮೆರ್ ಎಂ ಸಿ ಎಂ ಡಿಎವಿ ಪೊಂಜೊಲೆನ ಕಾಲೇಜಿಡ್  ಬಿ ಎ ಅಧ್ಯಯನ ಮಲ್ತೆರ್.

## ತಾನಿಯಾ ಭಾಟಿಯಾನ ವೃತ್ತಿ ಜೀವನ

### ಸುರುತ ದರ್ಜೆ ಕ್ರಿಕೆಟ್

ಮೆರ್ ತನ್ನ  ೧೧ನೇ ವರ್ಸ ಪ್ರಾಯೊಡು  ೧೯ನೆ ಪ್ರಾಯಮಿತಿ ತಂಡೊಡು ಪಂಜಾಬ್ ತಂಡದ ಪ್ರತಿನಿಧಿಯಾದ್  ಪಂಜಾಬ್ ಕ್ರಿಕೆಟ್ ತಂಡೊದ  ಕಿನ್ಯ ಗೊಬ್ಬುದರಾದಿತ್ತೆರ್.ಬುಕ್ಕೊ ಕೆಲವೆ ದಿನೊಟು ಭಾರಿ ಬೇಗನೆ  ಹಿರಿಯ ರಾಜ್ಯ ತಂಡೊನು (೧೬ನೇ ವರ್ಸ ಪ್ರಾಯೊಡು) ಸೇರಿಯೆರ್.

೨೦೧೫ಡ್ ಮೆರ್ ಗುವಾಹಾಟಿಡುಪ್ಪುನ ಅಂತರ-ವಲಯ ಕ್ರಿಕೆಟ್ ಪಂದ್ಯಾವಳಿಡ್ ೧೯ರ ಪ್ರಾಯಮಿತಿದ ಉತ್ತರ ವಲಯ ತಂಡೊದ ಗುರ್ಕಾರ್ಮೆ ವಹಿಸೊಂಡೆರ್. ಈ ಪಂದ್ಯೊಡು ಮೆರ್ ೨೨೭ ರನ್‍‌ಲೆನ್ ಮಲ್ತೆರ್.ಮೆರ್ ತನ್ನ  ೧೬ನೇ ವರ್ಸೊ ಪ್ರಾಯೊಡು ಭಾರತ ಎ ತಂಡೊಗು  ಸೇರಿಯೆರ್. ಮೆರ್ ರಡ್ದ್ ವರ್ಷ ಕಾಲ ವೃತ್ತಿಪರ ಹಿನ್ನಡೆ ಅನುಭವಿಸಯೆರ್ ಉಂದೆಟ್ ಮಸ್ತ್ ಕ್ರಿಕೆಟ್‌ದ ಮಿತ್ತ್‌ದ ಉಮೇದ್  ಕಳೆವೊನುನಂಚ ಆಪುಂಡು. ತನ್ನ ಅಪ್ಪೆನ ಬೆರಿ ಸಹಾಯೋಡು ಪಿರ ತನ್ನ  ಕನನ್ ದುಂಬುವರಿಪೆರೆ ಪ್ರೇರಣೆ ಪಡೆಯೆರ್.

### ಅಂತರರಾಷ್ಟ್ರೀಯ ಕ್ರಿಕೆಟ್

ಫೆಬ್ರವರಿ ೧೩, ೨೦೧೮ಡ್ ದಕ್ಷಿಣ ಆಫ್ರಿಕದಡ್ ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಟಿ-೨೦ ಪಂದ್ಯೊದ ಮುಖಾಂತರ ತಾನಿಯಾ ಭಾಟಿಯಾ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್. ಬುಕ್ಕೊ ಸೆಪ್ಟಂಬರ್ ೧೧, ೨೦೧೮ಡ್ ಶ್ರೀಲಂಕಡ್ ಶ್ರೀಲಂಕಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಏಕದಿನ ಪಂದ್ಯೊದ ಮುಖಾಂತರ ತಾನಿಯಾ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.

## ಪಂದ್ಯೊಲು

*ಏಕದಿನ ಕ್ರಿಕೆಟ್ : **೦೩**  ಪಂದ್ಯೊಲು
*ಟಿ-೨೦ ಕ್ರಿಕೆಟ್ : **೨೫**  ಪಂದ್ಯೊಲು

### ಅರ್ಧ ಶತಕೊಲು

#ಏಕದಿನ ಕ್ರಿಕೆಟ್‌‌ಡ್ : **೦೧**

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ವೇದಾ ಕೃಷ್ಣಮೂರ್ತಿ

**ವೇದಾ ಕೃಷ್ಣಾಮೂರ್ತಿ** ೧೯೯೨, ಒಕ್ಟೋಬರ್ ೧೬ಕ್ಕ್ ಕರ್ನಾಟಕದ ರಾಜ್ಯದ ಚಿಕ್ಕಮಗಳೂರುದ ಕಡೂರುಡು ಪುಟ್ಟಿಯೆರ್. ಡರ್ಬಿಯಲ್ಲಿ, ಇಂಗ್ಲೆಂಡಿನ ವಿರುದ್ದ ಅಂತರಾಷ್ಟ್ರಿಯ ಮಹಿಳ ಕ್ರಿಕೆಟಿಗೆ ಪಾದರ್ಪಣೆ ಮಾಡಿದರು. ಮೆರ್ ಬಲಗೈ-ಬ್ಯಾಟ್ಸ ಉಮನ್ ಬುಕ್ಕೊ ಎಡಗೈ ಬೌಲರ್.

## ಬಾಲ್ಯ
ವೇದಾ ಕೃಷ್ಣಾಮೂರ್ತಿ್,ಅರೆನ  ಕುಟುಂಬೊಡು ಅರೆ 
ಎಲ್ಯಾರ್. ಮೆರ್ ಕರಾಟೆಯಲ್ಲಿ ೧೨ನೆ ವರ್ಸೊಗು ೨ "ಬ್ಲ್ಯಾಕ್ ಬೆಲ್ಟ್" ಪಡೆತೆರ್. ಕ್ರಿಕೆಟ್ ಕ್ಷೇತ್ರೊಡು ಸಾದನೆ ಮಲ್ಪ್ಡೊಡು ಪನ್ಪಿನ ಮಗಳೆನ ಕನನ್ ನನಸ್ ಮಲ್ಪೆರೆ, ವೇದಾನ ಅಮ್ಮೆರ್ ಚಿಕ್ಕಮಗಳೂರುಡ್ದು ಬತ್ತ್‌ದ್ ಬೆಂಗಳೂರುಡು ಕುಟುಂಬದೊಟ್ಟುಗು ನೆಲೆ ಆಪೆರ್.
ವೇದಾ ಕೃಷ್ಣಾಮೂರ್ತಿ, ೨೦೦೫ಡ್ ಕರ್ನಾಟಕ ಇನ್ಸ್ಟಿಟ್ಯೂಟ್ ಆಫ್ ಕ್ರಿಕೆಟ್ನಲ್ಲಿ, ೧೩ವರ್ಷದಳಾದಿಪ್ಪುನಗ ತನ್ನ ಕ್ರಿಕೆಟ್ ತರಬೇತಿ ಸುರು ಮಲ್ಪುವೆರ್. ವೇದಾ ೧೨ ವರ್ಷದಾರಾದಿಪ್ಪುನಗ ಮಿಥಾಲಿ ರಾಜೆರೆನ್ ವೇದಾನ  ಶಾಲೆಡ್ ಸನ್ಮಾನ ಮಲ್ಪುವೆರ್ ಈ ಒಂಜಿ ಘಟನೆಡ್ದಾತ್ರ ಅರೆನ ಕ್ರಿಕೆಟ್ ಜೀವನದ ಸುರು ಆಪುಂಡು. ಮಿಥಾಲಿ ರಾಜ್ ವೇದಾ ಕೃಷ್ಣಾಮೂರ್ತಿಗ್ ಆದರ್ಶವಾಪೆರ್.

## ಕ್ರಿಕೆಟ್ ವೃತ್ತಿಜೀವನ
ನವೆಂಬರ್ ೨೦೧೫ರಡ್  ಮೆರ್ನ ಪುದರ್ ಬಿ-ಗ್ರೇಡ್ ಒಪ್ಪಂದದ ಪಟ್ಟಿಡ್  ಸೇರ್ದಿಪ್ಪುಂಡು, ಉಂದು ಸುರುತ ಸರ್ತಿ ಬಿಸಿಸಿಐ ಮಹಿಳಾ ಗೊಬ್ಬುನಕುಲೆಗ್ ಒಪ್ಪಂದಲೆನ್ ಕೊರ್ಂಡ್.

## ದೇಶೀಯ ಕ್ರಿಕೆಟ್‌ಡ್ ವೃತ್ತಿಜೀವನ

ಕರ್ನಾಟಕ ರಾಜ್ಯ ಕ್ರಿಕೆಟ್ ಅಸೋಸಿಯೇಷನ್ ಸುರುತ ಸರ್ತಿಗ್  ಟ್ವೆಂಟಿ -೨೦ ಪ್ರದರ್ಶನ ಪಂದ್ಯೊನು ಆಯೋಜನೆ ಮಲ್ತ್ಂಡ್. ಈ ಪಂದ್ಯ ಕೆಎಸ್ಸಿಎ ಅಧ್ಯಕ್ಷ XI ಬುಕ್ಕೊ ಕೆಎಸ್ಸಿಎ ಕಾರ್ಯದರ್ಶಿ XI ನಡುವೆ ನಡತ್ಂಡ್ ಬುಕ್ಕೊ  ಅಧ್ಯಕ್ಷರ XI ಗುರ್ಕಾರ್ಮೆ ವಹಿಸವೆರೆ ವೇದನ್ ನೇಮಕ ಮಲ್ತೆರ್. ೨೦೧೭ಡ್ ಅಕ್ಟೋಬರ್‌ಡ್, ೨೦೧೭-೧೮ತ ಮಹಿಳಾ ಬಿಗ್ ಬ್ಯಾಷ್ ಲೀಗ್ ಕ್ರೀಡಾಋತುಡು ಮೆರ್ ಹೋಬಾರ್ಟ್ ಹರಿಕೇನ್ ತಂಡೊದ ಪರವಾದ್ ಗೊಬ್ಬಿಯೆರ್.

## ಅಂತರ ರಾಷ್ಟ್ರೀಯ ಕ್ರಿಕೆಟ್ ವೃತ್ತಿ ಜೀವನ
೨೦೧೭ಡ್ "ಮಹಿಳಾ ಕ್ರಿಕೆಟ್ ವಿಶ್ವಕಪ್" ಫೈನಲ್‌ಗೆತ್ತಿನ ಭಾರತ  ತಂಡೊದ ಸದಸ್ಯರಾದಿತ್ತೆರ್. ಮೆರ್ ಬಿಗ್ ಬ್ಯಾಷ್ನಡ್ ಗೊಬ್ಬುನ ಭಾರತೊದ ಮೂಜನೆ ಮಹಿಳಾ ಕ್ರಿಕೆಟ್ ಗೊಬ್ಬುದಾರ್. 
ಫೆಬ್ರವರಿ ೨೦೧೮ಡ್, ಏಕದಿನ ಪಂದ್ಯೊಲೆಡ್ ೧೦೦೦ ರನ್‌ಲೆನ್ ಪಡೆಯಿನ  ಭಾರತೊದ ಕಿನ್ಯ ಮಹಿಳಾ ಗೊಬ್ಬುದಾರಾದಿತ್ತೆರ್, ಈ ಸಾದನೆನ್ ಮೆರ್ ಮೂಜಿನೆ ಏಕದಿನ ಪಂದ್ಯೊದ ಸಮಯೊಡು ದಕ್ಷಿಣ ಆಫ್ರಿಕಾದ ವಿರುದ್ಧ ಸಾದಿಸದೆರ್.

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧